বিয়ে করলেন উপস্থাপিকা ও সংগঠক ফারজানা ব্রাউনিয়া এবং লে. জেনারেল (অব.) চৌধুরী হাসান সারওয়ার্দী। দুজনই বলছেন, তাঁদের উভয়ের পরিবারের সম্মতিতেই এ বিয়ে হয়েছে। এ কারণে দুজনই এ বিয়েকে ফ্যা–ম্যারেজ বা পারিবারিক বিয়ে হিসেবে দেখছেন। যদিও অবসরপ্রাপ্ত এই সেনা কর্মকর্তার বিয়ে নিয়ে সেনানিবাসের ভেতরে ও বাইরে নানা আলোচনা রয়েছে।\nব্রাউনিয়া আজ শনিবার দুপুরে বললেন, ‘আমাদের ভালো বোঝাপড়ার ভিত্তিতেই এ বিয়ে হয়েছে। আমরা দুজন ও আমাদের দুই পরিবারের সবাই একমত হওয়ার পরই আমরা বিয়ের সিদ্ধান্তে গেছি। তবে আমাদের মধ্যে পরিচয় কাজের সূত্রে। ২০১৫ সালে মিরপুরে ন্যাশনাল ডিফেন্স কলেজে (এনডিসি) দুই সপ্তাহব্যাপী ক্যাপস্টোন কোর্স করার সময় সারওয়ার্দীর সঙ্গে পরিচয়। এরপর কাজ করতে গিয়ে সম্পর্ক তৈরি হয়। পরে দুই পরিবারের মত নিয়ে ৬ নভেম্বর আক্‌দ আর ১৬ নভেম্বর বিয়ে নিবন্ধন করা হয়।’ ২৬ নভেম্বর বিবাহোত্তর সংবর্ধনা হবে বলে জানান তিনি। এর মধ্যে ২০ নভেম্বর তাঁরা সাভার গলফ ক্লাবে যান পাশ্চাত্য শৈলীতে বিয়ের ফটোসেশনে অংশ নেন।\nসাভার গলফ ক্লাবে পাশ্চাত্য শৈলীতে বিয়ের ফটোসেশনে অংশ নেন লে. জেনারেল (অব.) চৌধুরী হাসান সারওয়ার্দী ও ফারজানা ব্রাউনিয়া।


শপথ নিলেও শুরু হয়নি সেবা প্রদান\nনবসম্পৃক্ত ৩৬টি ওয়ার্ড\nনেই কাউন্সিলর কার্যালয় ও লোকবল * বাড়ছে নাগরিক দুর্ভোগ\nমো. মাহবুবুর রহমান ভূঁইয়া ২৩ মার্চ ২০১৯, ০০:০০ | প্রিন্ট সংস্করণ\nসেবাবঞ্চিত হয়ে পড়েছেন ঢাকা উত্তর ও দক্ষিণ সিটি কর্পোরেশনের নবসম্পৃক্ত ৩৬টি ওয়ার্ডের বাসিন্দারা। অভিযোগ উঠেছে, ৭ মার্চ নবনির্বাচিত কাউন্সিলরদের শপথ গ্রহণের পর থেকেই তেজগাঁও উন্নয়ন সার্কেলের অধীন সাবেক ১৬টি ইউনিয়ন পরিষদের সেবা বন্ধ।\nশুরু হয়নি ওই ইউনিয়নভুক্ত নতুন ৩৬টি ওয়ার্ডের সেবা কার্যক্রম। নবনির্বাচিত কাউন্সিলরদের এখনও কার্যালয়সহ লোকবল না দেয়ায় তারা ওয়ার্ডভিত্তিক সেবা কার্যক্রম শুরু করতে পারেনি। এছাড়া সার্বিক সেবা প্রদানে ওইসব এলাকায় এখনও গড়ে ওঠেনি সিটি কর্পোরেশন নিয়ন্ত্রিত কোনো জোনাল অফিস।\nএতে ব্যাহত হচ্ছে সব ধরনের নাগরিক সেবামূলক কার্যক্রম। ফলে ঢাকার দুই সিটি কর্পোরেশনের নতুন ৩৬টি ওয়ার্ডের বাসিন্দাদের দৈনন্দিন কার্যক্রমে নানা সমস্যা ও প্রতিবন্ধকতা সৃষ্টি হচ্ছে।\nজানা যায়, নগরবাসীর সেবার মানোন্নয়ের লক্ষ্যে ২০১১ সালের ২৯ নভেম্বর সংসদে আইন পাসের মাধ্যমে ঢাকা সিটি কর্পোরেশনকে দ্বিখণ্ডিত করা হয়। সৃষ্টি হয় ঢাকা উত্তর সিটি কর্পোরেশন (ডিএনসিসি) ও ঢাকা দক্ষিণ সিটি কর্পোরেশন (ডিএসসিসি)।\nঘোষণা অনুযায়ী ২০১৭ সালের জুলাই মাসে ১৬টি ইউনিয়নকে ৩৬টি ওয়ার্ডে ভাগ করে ঢাকা উত্তর ও দক্ষিণ সিটি কর্পোরেশনে যুক্ত করা হয়। তবে এলাকার সার্বিক সেবা প্রদানের দায়িত্ব থাকে সাবেক ১৬ ইউনিয়ন পরিষদের চেয়ারম্যানদের ওপরেই।\nতারা দীর্ঘ ১ বছর ৭ মাসের বেশি সময় ইউপি সেবা কার্যক্রম চালু রেখেছেন। দক্ষিণে পড়া ৮টি ইউনিয়ন হচ্ছে- শ্যামপুর, দনিয়া, মাতুয়াইল, সারুলিয়া, ডেমরা, মান্ডা, দক্ষিণগাঁও ও নাসিরাবাদ।\nআর উত্তরের ৮টি ইউনিয়ন হচ্ছে- বেরাইদ, বাড্ডা, ভাটারা, সাঁতারকুল, হরিরামপুর, উত্তরখান, দক্ষিণখান ও ডুমনি। শেষে ২৮ ফেব্রুয়ারি কাউন্সিলর নির্বাচন সম্পন্ন হয়েছে ওই নতুন ওয়ার্ডগুলোতে।\nআর প্রথমবারের মতো নাগরিকরা ভোট দিয়ে বেছে নিয়েছেন উত্তরের মেয়র ও উত্তর-দক্ষিণ সিটি কর্পোরেশনের ৩৬টি ওয়ার্ড কাউন্সিলর। ৫ মার্চ গ্যাজেট প্রকাশের পর ৭ মার্চ শপথ গ্রহণ করেছেন ৩৬টি ওয়ার্ড কাউন্সিলররা।\nসাবেক ইউনিয়ন পরিষদগুলোর সূত্রে জানা গেছে, নবনির্বাচিত কাউন্সিলরদের শপথ গ্রহণের পর থেকে ইউপি সেবা স্থগিত রয়েছে। এ ক্ষেত্রে আনুষ্ঠানিকভাবে ইউপি কার্যক্রম বিলুপ্তি ঘোষণা না করা হলেও ঢাকা জেলা প্রশাসন থেকে চিঠির মাধ্যমে তাদের কার্যক্রম স্থগিত রাখার নির্দেশ দেয়া হয়েছে।\nতবে কবে নাগাদ ইউপি কার্যক্রম আনুষ্ঠানিকভাবে বিলুপ্তি ঘোষণা করে কাউন্সিলরদের কাছে তা হস্তান্তর করা হবে এ বিষয়ে সুনির্দিষ্ট কোনো সময় নির্ধারণ করা হয়নি। কিন্তু নিয়মানুযায়ী মূলত কাউন্সিলর নির্বাচনের পরে ইউপি সেবা কার্যক্রম বিলুপ্তি ঘোষণা করে তাদের থেকে ওই কার্যক্রম বুঝে নেবে ঢাকা জেলা প্রশাসন অফিস।\nপরে নিয়মতান্ত্রিক ভাবেই দুই সিটি মেয়রের কাছে ওয়ার্ডগুলোর দায়িত্ব বুঝিয়ে দেয়া হবে।\nপরবর্তীতে দুই মেয়র ওয়ার্ডভিত্তিক সেবা কার্যক্রম নবনির্বাচিত ৩৬ জন কাউন্সিলরের কাছে হস্তান্তর করবেন। কিন্তু কবে নাগাদ এসব কার্যক্রম বাস্তবায়িত হবে তার সুনির্দিষ্ট কোনো সময়সীমা উল্লেখ করা হয়নি। এলাকার শান্তি-শৃঙ্খলা রক্ষায় ইউনিয়ন পরিষদ অন্তর্ভুক্ত গ্রামীণ আদালতে সালিশ ব্যবস্থা বন্ধ থাকায় নানা সমস্যায় রয়েছেন অধিবাসীরা।\nএছাড়া দ্বিধাদ্বন্দ্বে রয়েছেন সাবেক ইউনিয়ন পরিষদ অন্তর্ভুক্ত ইউপি সচিবসহ অন্য কর্মকর্তা ও কর্মচারীরা। তাদের অভিযোগ, তারা কি এখন সরকারিভাবে আগের মতো কোনো কার্যক্রম করতে পারবেন, নাকি অন্য পেশায় যাবেন? সবাই হতাশায় রয়েছেন।\nতারা কি চাকরিচ্যুত হবেন? নাকি ওয়ার্ডভিত্তিক সিটি কর্পোরেশনসহ সংশ্লিষ্ট দফতরগুলোয় অন্তর্ভুক্ত হয়ে কর্মরত থাকতে পারবেন?\nজানা গেছে, একটি ইউনিয়ন পরিষদে সচিব, অফিস সহকারী, হিসাবরক্ষক, উদ্যোক্তা, কম্পিউটার অপারেটর, দফাদার ও গ্রামপুলিশসহ অন্তত ১৪ থেকে ১৫ জন কর্মরত থাকেন। এভাবে ১৬টি ইউনিয়ন পরিষদেই কর্মরতরা বর্তমানে হতাশায় রয়েছেন।\nপ্রকাশ থাকে যে, নির্বাচনের পর গ্যাজেট প্রকাশ ও শপথ গ্রহণের পর ইউনিয়ন পরিষদের (ইউপি) চেয়ারম্যানদের আর কোনো দায়িত্ব বা ক্ষমতা থাকবে না। অথচ কাউন্সিলরদের শপথ গ্রহণের ১৬ দিন অতিবাহিত হলেও এ বিষয়ে সরকারিভাবে কোনো সুনির্দিষ্ট নির্দেশনা দেয়া হচ্ছে না। এতে করে সাবেক চেয়ারম্যান ও নবনির্বাচিত কাউন্সিলর উভয়পক্ষই এলাকাবাসীর সেবা দিতে পারছে না।\nসরেজমিন দেখা গেছে, সিটি কর্পোরেশনের নতুন ৩৬টি ওয়ার্ডে এখনও কাউন্সিলর অফিস উদ্বোধনের খবর মেলেনি। এছাড়া এ অবধি কাউন্সিলরদের কোনো কার্যক্রমও শুরু হয়নি। এতে এলাকায় নানা সমস্যার সৃষ্টি হচ্ছে। নাগরিক ভোগান্তি বাড়ছেই।\nএসব বিষয় নিয়ে আলাপ হয় নবনির্বাচিত ৭০নং ওয়ার্ড কাউন্সিলর মো. আতিকুল ইসলামের সঙ্গে। তিনি বলেন, এলাকাবাসী ইতিমধ্যে আমার কাছে আসছেন বিভিন্ন সমস্যা নিয়ে। তবে কার্যক্রম বুঝে না পাওয়ায় তাদের কোনো ধরনের সমাধান দিতে পারছি না। এছাড়া কাউন্সিলররা এখনও কার্যালয় ও ওয়ার্ড সচিব পাননি। তবে শিগগিরই এসব সমস্যার সমাধান হয়ে যাবে।\nএ বিষয়ে তেজগাঁও উন্নয়ন সার্কেলের অধীন সাবেক হরিরামপুর ইউনিয়নের চেয়ারম্যান মো. আবুল হাশেম মুঠোফোনে যুগান্তরকে বলেন, জেলা প্রশাসন থেকে চিঠির মাধ্যমে আমাদের কাজ স্থগিত করার নির্দেশ দিয়েছে বলে সব ধরনের সেবা প্রদান বন্ধ রয়েছে। তবে ইউপি কার্যক্রম বিলুপ্তি ঘোষণার কোনো সময়সীমা নির্ধারণ করেনি কর্তৃপক্ষ। এছাড়া আমাদের কাছ থেকে দায়িত্বও বুঝে নেননি কেউ। বর্তমানে তাই নাগরিক ভোগান্তি অনেক বাড়ছে।\nএ বিষয়ে তেজগাঁও উন্নয়ন সার্কেলের সার্কেল অফিসার শাহানা সুলতানা যুগান্তরকে বলেন, নির্বাচন শেষে শপথ গ্রহণের পর ইউপি সেবা বন্ধ হলেও সিটি কর্পোরেশনের বেসিক সেবা চালু আছে। সেক্ষেত্রে অবশ্য কাছাকাছি কোনো জোনাল অফিসে গেলে অবশ্যই সেবা মিলবে। তবে বিষয়টি সর্বস্তরের মানুষ হয়তো জানেন না। সিটি কর্পোরেশন হচ্ছে সেন্ট্রাল বডি, আর ইউনিয়ন পরিষদ হচ্ছে লোকাল বডি। তবে দুটোই স্থানীয় সরকার মন্ত্রণালয়ের অধীনে। জানা মতে, সিটি কর্পোরেশন কর্তৃপক্ষ দ্রুত কাউন্সিলরদের দায়িত্ব বুঝিয়ে দেবেন।\nএ বিষয়ে ঢাকা দক্ষিণ সিটি কর্পোরেশনের মেয়র সাঈদ খোকনের একান্ত সচিব এসএম আনছারুজ্জামান যুগান্তরকে বলেন, শপথের মাধ্যমেই নবনির্বাচিত কাউন্সিলরদের ওয়ার্ডভিত্তিক দায়িত্ব দেয়া হয়েছে। মানুষ তাদের কাছে যাওয়া শুরু করলেই সেবা পেতে পারে। তাছাড়া নিয়মতান্ত্রিকভাবে দফতরভিত্তিক কার্যক্রমও চলছে। তবে টোটাল সেটআপে কিছুটা সময় লাগবে। আর ওয়ার্ডভিত্তিক শতভাগ সেবা খুব দ্রুত পর্যায়ক্রমে শুরু হয়ে যাবে।\nঘটনাপ্রবাহ : উত্তর সিটি উপনির্বাচন ২০১৮


মরিস ওয়ার্ম: পৃথিবীর প্রথম সাইবার অ্যাটাক\n১৯৮৮ সালের ৩রা নভেম্বর। আমেরিকার মিলিটারি ডিফেন্সের কর্মকর্তাদের মাথায় হাত। সকাল থেকেই তাদের কম্পিউটারগুলোও কোনো এক অজানা কারণে বেশ স্লো হয়ে আছে। তারা কোনো মেইল চেক করতে পারছেন না, মেইল বাটনে ক্লিক করলে কিছু অদ্ভুত ধরনের লগ মেসেজ আসছে। তাদের টেকনিক্যাল ইঞ্জিনিয়াররা ব্যাপারটা দেখছেন ঠিকই, কিন্তু তারাও কোনো কূলকিনারা করতে পারছেন না। ইতোমধ্যে তাদের কাছে খবর এসেছে যে, বেশ কিছুক্ষণ ধরেই নাসার জেট প্রপালশন ল্যাবরেটরি বন্ধ হয়ে আছে, তাদেরও সিস্টেম কাজ করছে না, কম্পিউটারগুলো স্লো হয়ে আছে এবং সাথে কিছু এরর মেসেজ দেখাচ্ছে। নাসার কর্মচারীরা ডাটা চুরি যাওয়ার ভয়ে তাদের কম্পিউটারগুলো আনপ্লাগ করতে শুরু করেছেন।\nএমনকি হার্ভার্ড আর প্রিন্সটন ইউনিভার্সিটির মতো শিক্ষাপ্রতিষ্ঠানও একই সমস্যায় ভুগছে। একসাথে সব জায়গায় একই রকম সমস্যা! নিশ্চয়ই কেউ একজন পরিকল্পনা করে ইন্টারনেট ব্যবস্থা অকেজো করে দিচ্ছে। প্রমাদ গুনলেন মিলিটারি ডিফেন্সের কর্মকর্তারা, হয়তো খুব শীঘ্রই তারা কোনো মিলিটারি অ্যাটাকের সম্মুখীন হতে যাচ্ছেন। খুব দ্রুত তারাও তাদের কম্পিউটারগুলো আনপ্লাগ করতে শুরু করলেন।\nImage Source: pritchettcartoons.com\nপুরো ইন্টারনেট ব্যবস্থা বন্ধ হয়ে যাওয়ার পথে। তড়িঘড়ি করে সমস্যা সমাধানে নেমে পড়লেন ইউনিভার্সিটি অফ ক্যালিফোর্নিয়ার একদল প্রোগ্রামার। টানা ২৪ ঘন্টা অক্লান্ত পরিশ্রমের পর তারা দেখতে পেলেন, একধরনের কম্পিউটার ওয়ার্মের দরুন এই অবস্থা। ওয়ার্মটি খুব দ্রুত এক কম্পিউটার থেকে অন্য কম্পিউটারে স্থানান্তরিত হচ্ছে। কিন্তু এই ওয়ার্মটি তৎকালীন অন্য সব ওয়ার্ম থেকে একটু বেশিই আলাদা ছিল।\nসাধারণত যেকোনো সাইবার অ্যাটাক, আলাদা করে বলতে গেলে কম্পিউটার ওয়ার্মের একটি বিশেষত্ব হলো যে, প্রথমে সেটা সিস্টেমের কোনো ব্যাকডোর অথবা দুর্বলতা খুঁজে বের করার চেষ্টা করে। এরপর সেই ব্যাকডোর দিয়ে সিস্টেম তথা কম্পিউটারের ভিতরে ঢুকে তার কাজ সম্পাদন করে অন্য আরেক কম্পিউটারের ভেতর যাওয়ার চেষ্টা করে। এভাবে ওয়ার্মগুলো নিজেদের অসংখ্য কপি সৃষ্টি করে ইন্টারনেটে ছড়িয়ে পড়ে, এবং একইসাথে যে অনৈতিক কাজের জন্য এদের বানানো হয়েছিল সেগুলো সম্পন্ন করে যায়।\nযেভাবে কম্পিউটার ওয়ার্ম সিস্টেম থেকে সিস্টেমে ছড়ায়; Image Source: tofinosecurity.com\nমরিস ওয়ার্মও প্রায় একই নীতি অনুসরণ করে যাচ্ছিল। ওয়ার্মটি মূলত একধরনের ইউনিক্স অপারেটিং সিস্টেমের কম্পিউটারগুলোকে অ্যাটাক করছিল। তৎকালীন ইউনিক্সের মেইল ডেলিভারি সফটওয়ার (Sendmail) এর একটা ব্যাকডোর বের করে ওয়ার্মগুলো সেটার মাধ্যমে সিস্টেমের ভেতর প্রবেশ করছিল। কিন্তু সময়ের সাথে সাথে এটি VAX এবং Sun Mircosystems সিস্টেমেরও দুর্বলতা খুঁজে বের করে তার মাধ্যমে ভেতরে ঢুকতে থাকে। তবে সাধারণ ওয়ার্মগুলো যেরকম কিছু অনৈতিক কাজের (Malicious Work) জন্য বানানো হয়ে থাকে, মরিস ওয়ার্ম ঠিক তেমনটা নয়। বরঞ্চ, কীভাবে খুব দ্রুত ব্যাকডোর খুঁজে বের করে এক সিস্টেম থেকে অন্য সিস্টেমে যাওয়া যায়, সেদিকেই ওয়ার্মটির প্রবণতা বেশি ছিল।\nতাহলে প্রশ্ন হলো- মরিস ওয়ার্ম যদি কোনো অনৈতিক কাজ না-ই করে, তাহলে ইন্টারনেট ব্যবস্থা অকেজো হয়ে যাবে কেন? এর কারণ মূলত একটিই- মরিস ওয়ার্মের ব্যতিক্রমধর্মী আচরণ।\nকম্পিউটার ওয়ার্মের আরো একটি সাধারণ বৈশিষ্ঠ্য হলো, যদি কোনো সিস্টেমে কোনো ওয়ার্ম আগে থেকেই উপস্থিত থাকে, তাহলে সেই ওয়ার্মের কোনো কপি পুনরায় ঐ সিস্টেমে প্রবেশ করবে না। যদি কোনো কারণে আগে থেকে থাকা ওয়ার্মটি মেমোরিতে আর উপস্থিত না থাকে, কেবলমাত্র সেক্ষেত্রেই ওয়ার্মের কপিটি সিস্টেমের ভেতর ঢুকতে পারবে।\nকিন্তু মরিস ওয়ার্ম এক্ষেত্রেও ব্যতিক্রম। গড়ে প্রতি সাতটি ইনফেক্টেড কম্পিউটারের মধ্যে যেকোনো একটিতে ওয়ার্মের কপি পুনরায় ঢুকবে- এই সম্ভাবনা অনুসরণ করে ওয়ার্মটি কাজ করছিল। অবস্থা এমন দাঁড়িয়েছিল যে, একই কম্পিউটারে একই ওয়ার্ম প্রোগ্রামের অনেকগুলো কপি রয়েছে, যারা প্রত্যেকে আবার একই রকম কাজ করছে, যার দরুণ সিপিইউ মেমোরিও ঐ প্রোগ্রামের অসংখ্য কপি দিয়ে পূর্ণ হয়ে যাচ্ছিল। ফলে সিস্টেমও ধীরে ধীরে স্লো হয়ে যাচ্ছিল এবং ইন্টারনেট ব্যবস্থাও অকেজো হয়ে পড়ছিল। সিকিউরিটি এক্সপার্টদের মতে, গড়ে প্রতি সাতটির পরিবর্তে যদি গড়ে ৭,০০০ ব্যবহার করা হতো, তাহলেও এত দ্রুত ওয়ার্মটি ছড়াত না ।\nএকসাথে একই ওয়ার্মের অনেকগুলো কপি; Image Source: nordvpn.com\nঅবশেষে ইউনিভার্সিটি অফ ক্যালিফোর্নিয়ার প্রোগ্রামারের দলটি এর 'সাময়িক সমাধান' বের করতে সক্ষম হয়। সাময়িক এই কারণে যে, এটি পুরোপুরি ওয়ার্মটিকে সিস্টেম থেকে সরাতে না পারলেও ওয়ার্মের দ্রুতগতিতে স্থানান্তরিত হওয়ার প্রবণতাকে বন্ধ করে দেয়।\n২৪ ঘন্টার মধ্যে মরিস ওয়ার্মের ত্রাসকে থামানো গেলেও তা এর মধ্যে ব্যাপক ক্ষতিসাধন করে ফেলেছে। যদিও তখন ইন্টারনেটের ব্যাপ্তি এখনকার মতো অত বড় পরিসরে ছিল না, মোটামুটি ৬০,০০০ হাজারের মতো কম্পিউটার একসাথে সংযুক্ত ছিল। তবুও সমগ্র ইন্টারনেটের প্রায় ১০% অকেজো হয়ে পড়ে। মার্কিন জেনারেল অ্যাকাউন্টিং অফিসের তথ্যমতে, প্রায় ১ লক্ষ থেকে ১০ লক্ষ ডলারের মতো সম্পদের ক্ষতি সাধন হয়েছে, কিছু কিছু প্রতিষ্ঠান তাদের তথ্য পাচার হয়ে যাওয়ার ভয়ে সার্ভার থেকে তথ্য মুছে দিয়েছে, আর সাথে মিলিটারি ও ইউনিভার্সিটির সাধারণ কাজে ব্যহত হওয়া তো আছেই।\nদেখতে দেখতে এক সপ্তাহ কেটে গেল। সিকিউরিটি এক্সপার্টদের হাজার প্রচেষ্টা সত্ত্বেও এখনও ওয়ার্মটির মূল প্রোগ্রামারকে ধরা সম্ভব হয়নি। এর আগে ছোটখাট কিছু সাইবার ক্রাইম হলেও তা নির্দিষ্ট কোনো প্রতিষ্ঠানের ভেতরেই সীমাবদ্ধ ছিল, এত বড় পরিসরে আগে কখনো কিছু হয়নি। তাই এবার পুলিশও হন্য হয়ে আসামীকে খুঁজছিল। সাধারণ জনগণের মধ্যেও একধরনের উৎসুক ভাব দেখা যাচ্ছে। ১৯৮৬ সালে আমেরিকায় প্রথম সাইবার ক্রাইম আইন চালু হয়। কিন্তু এই আইনে এখনও কাউকে সাজা দেওয়া হয়নি। তাই সকলের মধ্যেই একধরনের চাপা উত্তেজনা কাজ করছে ।\nএমন অবস্থায় নিউ ইয়র্ক টাইমস পত্রিকার অফিসে একটা ফোন এলো। এক রিপোর্টার ফোনটি ধরেন।\nঅপর প্রান্ত থেকে বলা হলো,\n- হ্যালো, এটি কি নিউ ইয়র্ক টাইমস?\n- বলছি ...\n- আচ্ছা, আমি ঐ ওয়ার্মের প্রোগ্রামার সম্পর্কে জানি। কিন্তু সে যে এই কাজটা করেছে এটা আসলে একটা হার্মলেস এক্সপেরিমেন্ট। কোনো ক্ষতি করার উদ্দেশ্যে এটা করা হয়নি।\n- ওনার নাম কী?\n- নাম তো বলা সম্ভব না। এই ধরনের অপরাধে কী শাস্তি হতে পারে?\n- দেখুন এই ব্যাপারে আমার নিজেরো কোনো ধারণা নেই। ঘটনাটা আমার কাছেও নতুন। উনি ওনার নাম বলে দোষ স্বীকার করলে হয়তো সাজা কমতেও পারে।\nএভাবে বেশ কিছুক্ষণ কথা চলতে থাকে। রিপোর্টার বেশ কায়দা করে নাম-ঠিকানা বের করার চেষ্টা করতে থাকেন; এদিকে অপর প্রান্তের লোকটিও নাছোড়বান্দা, কিছুতেই নাম বলবে না, তিনি বরং সাইবার ক্রাইমের আইন ও শাস্তি সম্পর্কে জানতেই বেশি আগ্রহী।\nকিছুক্ষণ কথা চলার পর অপর প্রান্ত থেকে অবশেষে উত্তর আসে, “তার নাম RTM।" এই বলে তিনি ফোন কেটে দেন।\nপরবর্তীতে রিপোর্টারের উদ্যোগে এবং ন্যাশনাল সিকিউরিটির সাহায্যে RTM এর পূর্ণরূপ বের করা সম্ভব হয়- Robert Tappan Morris, যিনি তখন কর্নেল ইউনিভার্সিটির একজন আন্ডারগ্র্যাড ছাত্র ছিলেন। অবিলম্বে তাকে গ্রেফতার করা হয়।\nরবার্ট ট্যাপান মরিস; Image Source: Watson\nপরবর্তীতে এফবিআই এর তদন্ত থেকে জানা যায়, “১৯৮৮ সালের ২রা নভেম্বর আনুমানিক রাত ৮.৩০ মিনিটের দিকে ওয়ার্মটি ডিস্ট্রিবিউট করা হয়। সকলের সন্দেহ এড়াতে রবার্ট মরিস এমআইটির একটি কম্পিউটার হ্যাক করেন এবং সেখান থেকেই ওয়ার্মটি আপলোড করেন।"\nরবার্ট মরিসের দাবি অনুযায়ী, তিনি ওয়ার্মটি আপলোড করেছিলেন শুধুমাত্র ইন্টারনেটের ব্যাপ্তি মাপতেই। এজন্য ওয়ার্মটি শুধুমাত্র নিজের কপি তৈরি করে এক সিস্টেম থেকে আরেক সিস্টেমে যেত, কোনো অনৈতিক কাজ করত না। যদি কোনো সিস্টেম তার ওয়ার্মটিকে ব্লক করে দেয়- এই ঝামেলা এড়ানোর জন্য তিনি ইনফেক্টেড কম্পিউটারেও ওয়ার্ম প্রবেশ করতে পারবে এই কোড করে রেখেছিলেন। কিন্তু ওয়ার্মটি যে এত দ্রুত ছড়িয়ে পড়বে এটা তিনি ঘুণাক্ষরেও ভাবতে পারেননি। যখন তিনি বুঝতে পারলেন ততক্ষণে অনেক দেরি হয়ে গিয়েছে। তিনি তার দুই বন্ধুর কাছে দোষ স্বীকার করেন। পরবর্তীতে এই দুজনের একজনই নিউ ইয়র্ক টাইমস অফিসে ফোন করেন।\nতার বিরুদ্ধে তেমন কোনো সাক্ষ্যপ্রমাণ না থাকায় তৎকালীন সাইবার আইনের আওতায় তাকে ১০,৫০০ ডলার জরিমানা, ৪০০ ঘন্টার কমিউনিটি সার্ভিস এবং তিন বছরের প্রবেশনের সাজা দেওয়া হয়। বর্তমানে তিনি এমআইটির একজন ফ্যাকাল্টি হিসেবে দায়িত্ব পালন করছেন।\nমরিস ওয়ার্মের ৩০ বছর পূর্তি নিয়ে ২০১৮ সালের একটি আর্টিকেল; Image Source: siyalla.info\nমরিস ওয়ার্ম অ্যাটাকের ৩১ বছর পার হয়ে গিয়েছে। এর মাঝে আরো অনেক বড় বড় সাইবার ক্রাইম সংগঠিত হয়েছে, ভবিষ্যতেও হয়তো আরো হবে। এজন্য সিকিউরিটি এক্সপার্টরা দিন-রাত তাদের বিরুদ্ধে লড়ে যাচ্ছেন। কিন্তু প্রথম বড় কোনো সাইবার ক্রাইম হিসেবে মরিস ওয়ার্মের ভূমিকা অন্যতম।\nThis isabengali article on the Morris worm attack.\n১) Remembering the Morris Worm, the first internet felony\n২) The day computer security turned real\n৩) The Morris Worm


বাংলাদেশিসহ ৩৪৬৭ অবৈধ অভিবাসীকে আটক !! - Ekusher Bangladesh\nHome>Probashi News>বাংলাদেশিসহ ৩৪৬৭ অবৈধ অভিবাসীকে আটক !!\nগত এক সপ্তাহে তুরস্কের নিরাপত্তা সংস্থাগুলো অন্তত ৩৪৬৭ জন অবৈধ অভিবাসীকে আটক করেছে বলে দাবি করছে দেশটির সরকারি সংবাদ সংস্থা আনাদলু এজেন্সি। সোমবার (২ ডিসেম্বর) প্রকাশিত খবরে জানানো হয়, আটকদের মধ্যে বাংলাদেশি, পাকিস্তানি, সিরিয়ান, কঙ্গোলিজ, ইরানি, ইরাকি, আফগান, ইয়েমেনি, লিবিয়ান ও ফিলিস্তিনী নাগরিকরা রয়েছেন। তবে কোন দেশের কতজন নাগরিককে আটক করা হয়েছে তা তথ্য উল্লেখ করা হয়নি।\nআনাদলু এজেন্সির তথ্য মতে, আটকদের ১২৬৯ জনকে তুরস্কের গ্রীস ও বুলগেরিয়া সীমান্তবর্তী ইদিরনে প্রদেশ থেকে আটক করা হয়। ২০১৮ সালে তুরস্ক মোট ২ লাখ ৬৮ হাজার অবৈধ অভিবাসীকে আটক করেছে যারা তুরস্ক হয়ে অন্য দেশে পাড়ি দেয়ার চেষ্টা করছিলেন। আর চলতি বছরে এই সংখ্যা দাঁড়িয়েছে ৩ লাখ ৩৬ হাজারেরও বেশি।


জাদুঘরে বৈচিত্র্যময় কারুপণ্য প্রদর্শনী | প্রথম আলো\nজাদুঘরে বৈচিত্র্যময় কারুপণ্য প্রদর্শনী\nনিজস্ব প্রতিবেদক, ঢাকা, চট্টগ্রাম ও বরিশাল অফিস\nযেমন চোখজুড়ানো রং, তেমনি মনভোলানো সামগ্রী। মুখোশ, টেপা পুতুল, পটচিত্র, শীতলপাটি, শতরঞ্জি, শখের হাঁড়ি, শোলাশিল্প, নকশিকাঁথা প্যাডেলপ্রেস, বেত, বাঁশ-কাঠের তৈজসপত্র! সারা দেশের ঐতিহ্যবাহী কারুশিল্প পণ্যের সমারোহ। দর্শকেরা মুগ্ধতা নিয়ে ঘুরে ঘুরে দেখছিলেন পণ্যসম্ভার। অভিভূত কেউ কেউ অস্ফুট স্বরে বলছিলেন—বাহ্!\nশহীদ দিবস ও আন্তর্জাতিক মাতৃভাষা দিবস উদ্যাপন উপলক্ষে বাংলাদেশ জাতীয় জাদুঘর আয়োজন করেছে কারুশিল্পীদের জীবন ও কাজ নিয়ে পাঁচ দিনের প্রদর্শনী। গতকাল এ প্রদর্শনীর উদ্বোধন করেন অর্থমন্ত্রী আবুল মাল আবদুল মুহিত।\nউদ্বোধনী অনুষ্ঠানে অর্থমন্ত্রী আবুল মাল আবদুল মুহিত বলেন, শিল্পীদের সৃষ্টিশীলতা পরিশীলিত হয়ে আজ ধ্রুপদি মর্যাদায় অভিসিক্ত হয়েছে।\nমেলার উদ্বোধনী অনুষ্ঠানে সভাপতিত্ব করেন জাতীয় জাদুঘর বোর্ড অব ট্রাস্টিজের সদস্য অধ্যাপক নজরুল ইসলাম। জাদুঘরের মহাপরিচালক ফয়জুল লতিফ চৌধুরী স্বাগত বক্তব্য দেন এবং অর্থমন্ত্রীকে সিলেটে তৈরি একটি শীতলপাটি সৌজন্য হিসেবে উপহার দেন।\nপ্রদর্শনীটি ২৫ ফেব্রুয়ারি পর্যন্ত সকাল ১০টা থেকে রাত ৮টা পর্যন্ত চলবে। শিল্পীরা প্রদর্শনী চলাকালীন তাঁদের কারুশিল্প তৈরি ও বিক্রি করবেন।\nএ ছাড়া শহীদ দিবস ও আন্তর্জাতিক মাতৃভাষা দিবস উপলক্ষে বাংলাদেশ জাতীয় জাদুঘর আজ অনুষ্ঠানমালার আয়োজন করেছে। সকাল ১০টায় প্রধান মিলনায়তনে চলচ্চিত্র প্রদর্শনীতে থাকছে জহির রায়হানের জীবন থেকে নেয়া ছবিটি। বেলা ১১টায় জাদুঘর প্রাঙ্গণে হবে সাংস্কৃতিক অনুষ্ঠান। থাকছে ‘ভাষা বিনিময় মেলা’। বাংলাদেশে বসবাসরত বিভিন্ন ভাষাভাষীর প্রতিনিধিরা ২৭টি স্টলে তাঁদের ভাষা ও সংস্কৃতি প্রদর্শন করবেন এবং আগ্রহী দর্শনার্থীদের সঙ্গে নিজস্ব ভাষায় মতবিনিময় করবেন।


‘আমি খুনি, আমাকে গ্রেফতার করুন’ বলে পিবিআইয়ের কাছে আত্মসমর্পণ খুনির ‘আমি খুনি, আমাকে গ্রেফতার করুন’ বলে পিবিআইয়ের কাছে আত্মসমর্পণ খুনির\nসারাদেশ | 27th October, 2021 11:58 pm\nনিজের কৃতকর্মে অনুতপ্ত হয়ে চট্টগ্রাম পিবিআইয়ের কার্যালয়ে এসে আত্মসমর্পণ করেছেন মো. নজরুল ইসলাম (৩০)।\nচট্টগ্রাম ফটিকছড়ি উপজেলার কাঞ্চননগর ইউনিয়নের মানিকপুর গ্রামে বাবার হাতে ছেলে খুনের ঘটনায় অনুতপ্ত হয়ে মো. নজরুল ইসলাম (৩০) নামে এক আসামি পুলিশ ব্যুরো অব ইনভেস্টিগেশনের (পিবিআই) চট্টগ্রাম জেলা কার্যালয়ে আত্মসমর্পণ করেছেন।\nবুধবার (২৭ অক্টোবর) বিকেলে চট্টগ্রামের জুডিসিয়াল ম্যাজিস্ট্রেট ফরিদা ইয়াসমিনের আদালতে হত্যাকাণ্ডে জড়িত থাকার বিষয়টি স্বীকার করে ১৬৪ ধারায় জবানবন্দি দেন নজরুল।\nতদন্তকারী কর্মকর্তা ও পিবিআই চট্টগ্রাম জেলার উপরিদর্শক (এসআই) মো. কামাল আব্বাস জানান, আসামি নজরুল নিজের অপরাধে অনুতপ্ত হয়ে স্বেচ্ছায় এসেছেন চট্টগ্রাম জেলা পিবিআই কার্যালয়ে। তিনি এসে বলেছেন, আমি পিবিআইতে আসলাম, আমি খুনি। আমাকে গ্রেফতার করেন। বাবা-ছেলের হত্যা ঘটনা দু্টি আমিই ঘটিয়েছি। আমি খুনি। আমি ঘুমাইতে, খাওয়া-দাওয়া করতে পারি না। আমি আমার পাপের জন্য অনুতপ্ত। আমি আইনের হেফাজতে যেতে চাই। আমাকে গ্রেফতার করুন।\nপিবিআই সূত্রে জানা গেছে, ২০২০ সালের ২৮ সেপ্টেম্বর নিখোঁজ হন ফকির আহাম্মদ। পরদিন সকালে মানিকপুর সংলগ্ন দুইদ্যাখালে তার গলাকাটা মরদেহ পাওয়া যায়। এ ঘটনায় তার বাবা এজাহার মিয়া বাদী হয়ে ফটিকছড়ি থানায় হত্যা মামলা দায়ের করেন।\nএরপর চলতি বছরের ২৪ জুন সকালে নিজের কৃষিজমিতে কাজ করতে গিয়ে আর বাড়িতে ফেরেননি এজাহার মিয়া। পরদিন বিকেল ৩ টার দিকে তার মরদেহ জমির পাশে একটি বাঁশঝাড়ের নিচে পাওয়া যায়। এ ঘটনায় তার স্ত্রী নাছিমা বেগম বাদী হয়ে ফটিকছড়ি থানায় একটি হত্যা মামলা দায়ের করেন।


প্রকাশিত: ০৬:৫৩ পিএম, ২১ জুলাই ২০১৮\nথলের বিড়াল অবশেষে বের হতে শুরু করেছে। রাশিয়া বিশ্বকাপের দ্বিতীয় রাউন্ড থেকেই কেন আর্জেন্টিনাকে বিদায় নিতে হয়েছিল, তার আসর কারণ বেরিয়ে আসতে শুরু করেছে। তখনই জানা গিয়েছিল, দলের মধ্যে অন্তর্দ্বন্দ্বের বিষয়টি। যদিও খুব কৌশলে সেই ঘটনা দামাচাপা দেয়া হয়েছিল। তবে বিশ্বকাপ শেষ হওয়ার পর আর চাপা রাখা গেলো না অন্তর্কোন্দলের বিষয়টি। আর্জেন্টিনার সাংবাদিকের সৌজন্যে ঘটনাটা এবার চলে এলো সবার সামনে।\nযা ঘটনা বেরিয়ে আসছে তাতে জানা যাচ্ছে, ক্রোয়েশিয়ার কাছে হারের পর কোচ হোর্হে সাম্পাওলির প্রতি প্রকাশ্যেই অনাস্থা দেখিয়েছিলেন লিওনেল মেসি এবং তার সতীর্থরা। কোচকে তারা নাকি সরাসরি বলে দিয়েছেন, ‘আমরা আর আপনাকে বিশ্বাস করি না।’\nলিওনেল মেসির মত বিশ্বসেরা একজন ফুটবলার, সঙ্গে একঝাঁক তারকা নিয়ে বিশ্বকাপে খেলতে এসে আর্জেন্টিনার এতটা বাজে পারফরম্যান্স করার কারণ খোঁজা হচ্ছিল অনেক আগে থেকেই। কেন এত বাজেভাবে বিশ্বকাপ থেকে বিদায় নিতে হলো আর্জেন্টিনাকে! যারা নিজেদের প্রথম ম্যাচে নবাগত আইসল্যান্ডের সঙ্গে ১-১ গোলে ড্র করে। এরপর ক্রোয়েশিয়ার কাছে হারে ৩-০ গোলের ব্যবধানে। শেষ ম্যাচে নাইজেরিয়াকে কোনোমতে হারিয়ে ওঠে দ্বিতীয় রাউন্ডে। তবে, দ্বিতীয় রাউন্ডে এসে ফ্রান্সের কাছে ৪-৩ গোলে হেরে বিদায় নেয় মেসিদের দল।\nতবে ক্রোয়েশিয়ার কাছে ৩-০ গোলে বিধ্বস্ত হওয়ার পরই দলের মধ্যে কোন্দলের বিষয়টি প্রকাশ্যে উঠে এসেছিল। তখনই জানা গিয়েছিল, ‘কোচের সঙ্গে মেসিসহ অনেক খেলোয়াড়েরই সম্পর্ক ভালো যাচ্ছিল না।’ শেষ পর্যন্ত সে ঘটনাই সত্যি হতে যাচ্ছে। আর্জেন্টিনার ওই সাংবাদিকের দাবি অনুযায়ী, ক্রোয়েশিয়ার কাছে ০-৩ ব্যবধানে হারের পরেই অগ্নিগর্ভ হয়ে উঠেছিল মেসিদের শিবির।\nঅ্যারিয়েল সেনোসিয়ান নামে টিওয়াইসি’র এক বিখ্যাত আর্জেন্টাইন সাংবাদিক এবং ওলে পত্রিকায় কলাম লেখক, ইতিমধ্যেই বিশ্বকাপ নিয়ে একটি বই প্রকাশ করেছেন। মুন্দিয়াল এজ হিস্টোরিয়াস নামে লেখা ওই বইতেই বোমার বিস্ফোরণ ঘটিয়েছেন অ্যারিয়েল সেনোসিয়ান। সেখানে রয়েছে চাঞ্চল্যকর সব তথ্য। ওই বইয়ে রয়েছে, ক্রোয়েশিয়ার কাছে ০-৩ হারের পরেই অগ্নিগর্ভ হয়ে উঠেছিল মেসিদের শিবির।\nক্রোয়েশিয়ার কাছে ৩-০ গোলে হারের পরই কোচ হোর্হে সাম্পাওলির সঙ্গে এক রূদ্ধদ্বার বৈঠক করেন দলের অধিনায়ক লিওনেল মেসি এবং সিনিয়র ফুটবলার হ্যাভিয়ের মাচেরানো। কোচের সঙ্গে ছিলেন তার দুই সহকারী সেবাস্তিয়ান বেকাসেসে এবং লিওনেল স্কালোনি।\nওই বৈঠকেই কোচ হোর্হে সাম্পাওলিকে লিওনেল মেসি জানিয়ে দেন, ‘আপনি কী বলছেন, সেটা টিম বুঝতে পারছে না। আমরা আর আপনাকে বিশ্বাস করতে পারছি না। আমরা নিজেদের মতামতও জানাতে চাই।’\nসাম্পাওলি খেলোয়াড়দের এই বিদ্রোহে অবাক হয়ে জিজ্ঞাসা করেছিলেন, কোন বিষয়ে মতামত জানাতে চান ফুটবলাররা? তার জবাবে মেসি এবং মাচেরানো বলেন, ‘সব বিষয়ে।’ মেসি সে সময়ে কিছু বক্তব্য রেখেছিলেন। সাম্পাওলি তাকে জিজ্ঞাসা করেন, মেসি কোন ফুটবলারদের দলে চান? তাতে মেসি বিরক্তই হন।\nকোচকে তখন তিনি বলেন, ‘আপনি আমাকে ১০ বার জিজ্ঞাসা করছেন, আমি কোন ফুটবলারকে দলে চাই। আমি তো আপনাকে কখনও কোনও নাম বলিনি!’\nএই পুরো ঘটনার সাক্ষী ছিলেন আর্জেন্টিনা ফুটবল ফেডারেশনের প্রেসিডেন্ট ক্লদিও তাপিয়া। তিনি জানতেন ফুটবলাররা কী চায়। তাই তাপিয়া সাম্পাওলিকে পরামর্শ দেন, ফুটবলারদের দাবি মেনে নিতে। পরে নাইজিরিয়া ম্যাচে ভালো শুরুর পর বিষয় কিছুটা ধামচাপা পড়লেও কখনওই পুরোপুরি তা থেমে যায়নি। সাম্পাওলির এক সহকারী বেকাসেসে ওই সময় ইস্তফা দিতে চেয়েছিলেন; কিন্তু তাকে আটকান সাম্পাওলি নিজে।\nরাশিয়ায় ক্রোয়েশিয়ার কাছে হারের পরে ফুটবলারদের সঙ্গে সাম্পাওলির একটি জরুরি বৈঠকের খবর নিয়ে ফুটবল বিশ্বে তোলপাড় শুরু হয়ে গিয়েছিল। কিন্তু তখন ফুটবলাররা এবং আর্জেন্টিনা ফুটবল সংস্থা জানিয়েছিল, পুরোটাই মিডিয়ার ফাঁদা গল্প। এর মধ্যে কোনও সত্যতা নেই। এখন আর্জেন্টিনার প্রতিষ্ঠিত সাংবাদিকের বই বাজারে চলে আসার পরে কী ভাবে বিতর্ককে ধামাচাপা দেওয়া সম্ভব হবে, সেটাই প্রশ্ন।


এক ব্যক্তির ‘ভুলে’ ভ্যাকসিন নিয়ে আরো সংকটে বাংলাদেশ | সমাজ সংস্কৃতি | DW | 04.06.2021\nবাংলাদেশকেও শেষ পর্যন্ত ১৫ ডলারেই চীনা টিকা কিনতে হতে পারে৷\nগত ২৭ মে মন্ত্রিপরিষদ বিভাগের আতিরিক্ত সচিব শাহিদা আক্তার সংবাদ সম্মেলনে সিনোফার্মের টিকার প্রতি ডোজ ১০ ডলার দামে কেনার চুক্তির কথা জানান৷ তিনি আরো জানান, বাংলাদেশ চীন থেকে দেড় কোটি ডোজ টিকা কিনবে৷ মোট দাম পড়বে ১৫ কোটি ডলার, যা বাংলাদেশি মূদ্রায় এক হাজার ২৬৭ কোটি ৫০ লাখ টাকা৷\nকিন্তু চীনের সাথে ভ্যাকসিন চুক্তির শর্ত ছিল দাম প্রকাশ করা যাবে না৷ তাই অতিরিক্ত সচিব শাহিদা আক্তার দাম প্রকাশ করে দেয়ায় বিপাকে পড়েছে চীন৷ বাংলাদেশের জন্য ধার্য করা দাম নিয়ে আপত্তি জানিয়েছে শ্রীলঙ্কা৷ কারণ, তারা চীনের কাছ থেকে টিকা পাচ্ছে ১৫ ডলারে৷ পররাষ্ট্র মন্ত্রণালয় সূত্র জানায়, চীন এরই মধ্যে তাদের অস্বস্তির কথা জানিয়েছে৷ ফলে বাংলাদেশকেও শেষ পর্যন্ত ১৫ ডলারেই চীনা টিকা কিনতে হতে পারে৷\nএই ঘটনায় এরই মধ্যে মন্ত্রীপরিষদ বিভাগের অতিরিক্ত সচিব শাহিদা আক্তারকে ওএসডি করা হয়েছে৷ চুক্তির সাথে জড়িত একজন ঊর্ধ্বতন কর্মকর্তা বলেন, "আমরা এমনকি মন্ত্রীকেও চুক্তির শর্ত মেনে দাম জানাইনি৷ এই কর্মকর্তা কেন জানালেন সেটা নিয়ে ভাবার বিষয় আছে৷”\nভ্যাকসিন কূটনীতি আরো জোরদার করতে হবে: ড. ইমতিয়াজ আহমেদ\nঢাকা বিশ্ববিদ্যালয়ের আন্তর্জাতিক সম্পর্ক বিভাগের অধ্যাপক ড. ইমতিয়াজ আহমেদ বলেন, "সারা বিশ্বে ভ্যাকসিন নিয়ে নানা ধরনের তৎপরতা আছে৷ কেউ ভ্যাকসিন মজুত করছে, বিক্রি করছে না৷ কারুর ভ্যাকসিনের মেয়াদ পেরিয়ে গেলেও অন্য দেশকে দিচ্ছে না৷ আমাদের ভ্যাকাসিন কূটনীতি বুঝতে হবে৷ যেখানে দাম গোপন করার চুক্তি আছে, সেখানে সেই দাম একজন কর্মকর্তা কীভাবে প্রকাশ করলেন৷ তাকে কি আগে ব্রিফ করা হয়নি! তিনি কি চুক্তির শর্ত জানেন না? হয়তো না জেনে করতে পারেন৷ আবার উদ্দেশ্যমূলভাবেও করতে পারেন৷ আমি জানি না৷ কিন্তু আমাদের ক্ষতি হয়ে গেল৷”\nএ প্রসঙ্গে জনস্বাস্থ্য বিশেষজ্ঞ ডা. লেনিন চৌধুরী বলেন, " ভ্যাকসিন নিয়ে আমাদের কাজ যে অপরিকল্পিতভাবে এগোচ্ছে তার একটা বড় প্রমাণ এটা৷”\nবিষয়টি নিয়ে স্বাস্থ্য ও পররাষ্ট্র মন্ত্রণালয়ের কেউ আনুষ্ঠানিকভবে কথা বলতে রাজি হননি৷ তবে পররাষ্ট্রমন্ত্রী আবদুল মোমেন সংবাদ মাধ্যমকে বলেছেন," দাম প্রকাশ করায় চীন এখন বিভিন্ন দেশের চাপের মুখে পড়েছে৷ আমরা চীনকে বলেছি, এরকম আর হবে না৷”\nবাংলাদেশ এখনো রাশিয়ার সঙ্গে ভাকসিনের চুক্তি করেনি৷ আলাপ-আলোচনা চলছে৷ সেখান থেকেও এক কোটি ভ্যাকসিন আনার পরিকল্পনা আছে সরকারের৷\nবাংলাদেশে এখন অক্সফোর্ডের টিকা দেয়া বন্ধ আছে৷ টিকা আছে মাত্র দুই লাখ ছয় হাজার ৫৫ ডোজ৷ সবাইকে দ্বিতীয় ডোজের টিকা দেয়াও বাকি আছে৷\nকরোনাভাইরাসের টিকাদান কর্মসূচি শুরুর পর থেকে এ পর্যন্ত অক্সফোর্ডের টিকা দেয়া হয়েছে মোট ৯৯ লাখ ৯৩ হাজার ৯৪৫ ডোজ৷ এর মধ্যে প্রথম ডোজ নিয়েছেন ৫৮ লাখ ২০ হাজার ১৫ জন, আর দ্বিতীয় ডোজ নিয়েছেন ৪১ লাখ ৭৩ হাজার ৯৩০ জন৷ প্রথম ডোজ অক্সফোর্ডের টিকা নেয়া সবাইকে দ্বিতীয় ডোজ দেয়া যাচেছ না৷ ভারতের সেরাম ইনস্টিটিউটও চুক্তি অনুযায়ী এখন টিকা দিতে পারছে না৷ অন্য কোনো দেশ থেকেও এই টিকা সংগ্রহের কোনো অগ্রগতির খবর নেই৷\nফাইজারের এক লাখ ৬২০ ডোজ টিকা ঢাকায় এসেছে চার দিন আগে৷ এক সপ্তাহের মধ্যে এই টিকা দেয়া শুরু হবে৷ যারা আগে নিবন্ধন করেছেন, তারাই এই টিকা পাবেন৷ দুই ডোজ করে ৫০ লাখ মানুষকে এই টিকা দেয়া যাবে৷ এই টিকা দিয়েছে কোভ্যাক্স৷ তাদের কাছ থেকে এক কোটি ডোজ টিকা কম দামে পাওয়ার কথা আছে৷\nভ্যাকসিন নিয়ে কাজ অপরিকল্পিতভাবে এগোচ্ছে: ডা. লেনিন চৌধুরী\nচীন থেকে উপহার হিসেবে পাওয়া পাঁচ লাখ টিকার ট্রায়াল শুরু হয়েছে৷ তবে এই টিকার অগ্রাধিকার আছে৷ বাংলাদেশে চীনা নাগরিক, চীনের বিভিন্ন শিক্ষা প্রতিষ্ঠানে অধ্যয়নরত বাংলাদেশি ছাত্র, যারা এখন দেশে আছেন, তারা আগে পাচ্ছেন৷ এই টিকা গত ২৪ ঘন্টায় দেয়া হয়েছে ২০ জনকে৷ আর ২৫ মে থেকে এ পর্যন্ত দেয়া হয়েছে দুই হাজার ১৬২ জনকে৷ চীনের আরো ৯ লাখ ডোজ টিকা উপহার দেয়ার কথা আছে৷\nবৃহস্পতিবার বাজেট বক্তৃতায় অর্থমন্ত্রী বলেছেন দেশের ৮০ ভাগ মানুষকে টিকা দেয়া হবে৷ আর প্রতিমাসে ২৫ লাখ ডোজ টিকা দেয়ার পরিকল্পনা আছে৷ লেনিন চৌধুরী প্রশ্ন তুলেছেন, " যদি প্রতিমাসে ২৫ লাখ ডোজ দেয়া হয় তাহলে ১৪-১৫ কোটি মানুষকে টিকা দিতে কত দিন লাগবে?”\nতার মতে, এখন পর্যন্ত যা অবস্থা, তাতে টিকা পরিস্থিতি ভালো নয়৷ ‘‘আমরা যা করছি তার চেয়ে বেশি বাড়িয়ে বলছি৷ ফলে একটা অস্বচ্ছ পরিস্থিতি সৃষ্টি হচ্ছে৷\nআর অধ্যাপক ইমতিয়াজ বলেন, চীন প্রতিদিন তার দেশের ১৯ মিলিয়ন মানুষকে টিকা দিচ্ছে৷ আমরা কত জনকে দিতে পারছি? এখন তো বলতে গেলে কাউকে টিকা দেয়াই হচেছ না৷ আমাদের আরো দক্ষতা দেখাতে হবে৷ ভ্যাকসিন কূটনীতি আরো জোরদার করতে হবে৷ সবাই নিজের জন্য করছে৷ সেটা মাথায় রাখতে হবে৷ আমাদের সতর্ক এবং দায়িত্বশীলতার সাথে কাজ করতে হবে৷ দায়িত্বহীন হলে যা অর্জন তা-ও আবার ফসকে যাবে৷ মনে রাখতে হবে, টিকা আমাদের পেতেই হবে৷”\nকি-ওয়ার্ডস ভ্যাকসিন, টিকা, চীন, আস্ট্রাজেনেকা, সিনোফার্ম, কূটনীতি


বিশ্বখ্যাত ‘নেচার’ জার্নালে চবি’র নৃবিজ্ঞানী ড. ফরিদের সাফল্য | Educarnival\nট্যাগ: অক্সফোর্ড বিশ্ববিদ্যালয়অধ্যাপক জিনিয়ান বেনট্লিঅধ্যাপক রবার্ট চেটারটনইএসআরসিইকোনমিক এ্যান্ড সোশ্যাল রিসার্চ কাউন্সিলচট্টগ্রাম বিশ্ববিদ্যালয়টুইটারড. ক্যাসন মাগিডড. ফরিদডারহাম বিশ্ববিদ্যালয়দ্য টেলিগ্রাফদ্যা ডেইলি মেইলদ্যা রয়্যাল সোসাইট এ্যান্ড প্রোস্টেট ক্যান্সার ইউকেনর্থ-ওয়েস্টার্ন বিশ্ববিদ্যালয়নৃবিজ্ঞানীনৃবিজ্ঞানী ড. ফরিদনেচার জার্নালপ্রফেসর ড. ফরিদ উদ্দিন আহামেদফেসবুকযুক্তরাজ্যযুক্তরাষ্ট্রসমাজবিজ্ঞান অনুষদ


শিশুদের ভালোবাসা প্রিয় নবীজির সুন্নত | 564644|| Bangladesh Pratidin\nপ্রকাশ : ৮ সেপ্টেম্বর, ২০২০ ০৯:০৬\nমুফতি মুহাম্মাদ এহছানুল হক\nশিশুরা মহান আল্লাহর অপার নিয়ামত। সাম্প্রতিক সময়ে বিভিন্ন স্থানে শিশু নির্যাতনের চিত্রগুলো ভয়াবহ রূপ ধারণ করেছে। আমাদের মনে রাখতে হবে, শিশুরাই জাতির ভবিষ্যৎ। শিশুদের ভালোবাসা ও তাদের প্রতি আমাদের কর্তব্য সম্পর্কে ইসলাম যে সুন্দরতম দিকনির্দেশনা দিয়েছে তা মেনে চলা আমাদের একান্ত কর্তব্য। সভ্যতার সংকট ও নৈতিক অবক্ষয় থেকে বাঁচার জন্য শিশুদের ব্যাপারে ইসলামের বক্তব্যগুলো বাস্তবায়ন ও চর্চা সময়ের দাবি। শিশু অধিকার রক্ষায় ইসলামের রয়েছে বিজ্ঞানধর্মী নীতিমালা। শিশুর সঙ্গে কেমন আচরণ করতে হবে, তার সঠিক বিকাশের জন্য কোন কোন বিষয়কে গুরুত্ব দিতে হবে এসব হাতে-কলমে শিখিয়েছেন রসুল (সা.)। হজরত আয়েশা (রা.) বলেন, ‘এক বেদুইন রসুলুল্লাহর কাছে এসে বলল, আপনারা শিশুদের চুমু দেন আমরা তো শিশুদের চুমু দিই না। উত্তরে রসুলুল্লাহ বললেন, আল্লাহ তোমার অন্তর থেকে দয়ামায়া উঠিয়ে নিলে আমি কী করব?’ বুখারি। কোনো এক ঈদের দিন নবী (সা.) নামাজ আদায়ের জন্য বের হলেন। তিনি দেখলেন এক শিশু মলিন বেশে রাস্তার পাশে দাঁড়িয়ে কাঁদছে। নবী (সা.) শিশুটির মাথায় হাত বুলিয়ে জিজ্ঞেস করলেন, তুমি কাঁদছ কেন? শিশুটি জবাবে বলল, আমার বাবা-মা বেঁচে নেই আমি অসহায়, ঈদে আমার কোনো পোশাক নেই, তাই কাঁদছি।\nনবী (সা.) শিশুটিকে কোলে তুলে নিয়ে ঘরে ফিরে এলেন, তাকে গোসল করিয়ে নতুন পোশাক দিলেন এবং বললেন আজ থেকে আমি তোমার বাবা, আয়েশা (রা.) তোমার মা, ফাতিমা (রা.) তোমার বোন। নবীজি (সা.)-এর আদর পেয়ে শিশুটি তার দুঃখ ভুলে গেল। মহানবী (সা.) শুধু শিশুদের ভালোই বাসতেন না, তিনি তাদের খোঁজখবরও নিতেন। মাঝেমধ্যে তাদের সঙ্গে রসিকতাও করতেন। অনেক সময় ঘোড়া সেজে নাতি হাসান, হোসাইন (রা.)-দের পিঠে নিয়ে আনন্দ করতেন। হজরত আনাস (রা.) বলেন, রসুল (সা.) আমাদের বাড়িতে আসতেন। আমার ছোট ভাই, তার উপনাম ছিল আবু উমায়ের। তার একটি বুলবুলি পাখি ছিল। সে তার প্রিয় পাখিটি নিয়ে খেলা করত। একদিন পাখিটি মারা গেল। এরপর কোনো একদিন রসুল (সা.) আমাদের বাড়ি এসে দেখলেন আবু উমায়েরের মন খারাপ। মহানবী (সা.) জিজ্ঞেস করলেন, আবু উমায়েরের মন খারাপ কেন? সবাই বলল, তার বুলবুলিটি মারা গেছে। তখন মহানবী (সা.) বললেন, ‘হে আবু উমায়ের! তোমার বুলবুলিটির কী হয়েছিল?’ আবু দাউদ। একজন নবী ও রাষ্ট্রপ্রধান হয়েও শত ব্যস্ততার মধ্যে তিনি শিশুদের খোঁজখবর নিতেন, ভালোবাসতেন। এটি তাঁর সুমহান চরিত্রের উজ্জ্বল দৃষ্টান্ত। আল্লাহ আমাদের সবাইকে শিশুদের সঙ্গে উত্তম আচরণ করার তৌফিক দান করুন। বিশ্বব্যাপী করোনাভাইরাসের এ মহামারী দূর করে দিন।


১০ মার্চ ২০১৮ শনিবার, ০৭:৩০ পিএম\nহত্যাচেষ্টার হামলার ঘটনাগুলো এক ও অভিন্ন। অধিকাংশ ক্ষেত্রে ঘাতকচক্র সফল হলেও দেশের কোটি-কোটি মানুষের ভালোবাসায় অসাম্প্রদায়িক বাংলাদেশ প্রতিষ্ঠার আন্দোলনে উচ্চকণ্ঠ জনপ্রিয় লেখক জাফর ইকবাল শঙ্কামুক্ত অবস্থায় ঢাকা সম্মিলিত সামরিক হাসপাতালে (সিএমএইচ) চিকিৎসাধীন অবস্থায় আছেন। রাজধানীসহ দেশের বিভিন্ন জেলা-উপজেলায় এই হামলার বিরুদ্ধে প্রতিবাদ হচ্ছে। প্রতিরোধে ফেটে পড়ছে বিক্ষুদ্ধ শিক্ষার্থীসহ দেশের জনগণ। বঙ্গবন্ধু কন্যা প্রধানমন্ত্রী শেখ হাসিনার নিদের্শক্রমে উন্নত চিকিৎসার ব্যবস্থা করেছেন এবং ব্যক্তিগতভাবে তিনি সার্বক্ষণিক খোজ-খবরও নিচ্ছেন।\nকিন্তু এই হামলাগুলো হচ্ছে কেন? কেনই-বা এই ধরনের হামলা নিয়ন্ত্রণে আনা সম্ভব হচ্ছে না? কারা এই হামলার নেপথ্যে ষড়যন্ত্র করছে-এই প্রশ্নগুলোর উত্তর জানা আগে প্রয়োজন। আসুন একটু পিছনের দিকে ফিরে তাকাই- ঘটনাটি ২০০৪ সালের ২৭ ফেব্রুয়ারির। বাংলা একাডেমি থেকে বেরিয়ে সোহরাওয়ার্দী উদ্যানের পাশ দিয়ে টিএসসির দিকে এগিয়ে আসতে সন্ত্রাসীদের চাপাতির আঘাতে ক্ষতবিক্ষত হয়েছিলেন ঢাকা বিশ্ববিদ্যালয়ের বাংলা বিভাগের অধ্যাপক ড. হুমায়ূন আজাদ। কয়েক মাস চিকিৎসা নেওয়ার পর ওই বছর অগস্টে গবেষণার জন্য জার্মানিতে যান এই লেখক। পরে ১২ অগস্ট মিউনিখে নিজের ফ্ল্যাট থেকে তার মৃতদেহ উদ্ধার করা হয়।\nরাষ্ট্র হুমায়ূন আজাদ হত্যাকাণ্ড গুরুত্বের সঙ্গে নিতে ব্যর্থ হয়নি বরং আমি বলব, অবহেলা করেছে অথবা তেমন গুরুত্ব দেয়নি। যে অবহেলা বা গুরুত্বহীনতার কারণে এই ধরনের হত্যার অপসংস্কৃতি অব্যাহত রয়েছে। আর শিকার হয়েছে বিজ্ঞানমনস্ক লেখক ও ব্লগার ড. অভিজিৎ রায়। সেও ২০১৫ সালের ২৬ ফেব্রুয়ারি ঢাকায় বইমেলা থেকে বের হওয়ার পথে সোহরাওয়ার্দী উদ্যানের ফুটপাতে সন্ত্রাসীদের চাপাতির কোপে রক্তাক্ত হয়। সাথে থাকা তার স্ত্রী বন্যা আহমেদের মাথায় এবং ঘাড়ে চারটি ৬-৭ ইঞ্চি চাপাতির আঘাত এবং বা হাতের বৃদ্ধাঙুল খসে পড়ে উন্মুক্ত ফুটপাতে। রাত পৌনে নয়টার ঘটনার পরে মস্তিষ্কে অতিরিক্ত রক্তক্ষরণের কারণে ঢাকা মেডিকেল কলেজ হাসপাতালে চিকিৎসাধীন অবস্থায় রাত সাড়ে ১০টার দিকে মারা যায় বিজ্ঞানমনস্ক লেখক ও ব্লগার ড. অভিজিৎ রায়।\nদীর্ঘ ১২ বছর পেরিয়ে গেলেও আজও বিচারের মুখোমুখি হয়নি বিজ্ঞানমনস্কতা-ব্যক্তিস্বাতন্ত্র্যের পক্ষে লেখা ঢাকা বিশ্ববিদ্যালয়ের বাংলা বিভাগের অধ্যাপক ড. হুমায়ূন আজাদের খুনীরা। এটি রাষ্ট্রের জন্য সত্যিই লজ্জার, হতাশার। একটি রাষ্ট্রের অনেকগুলো শক্তিশালী দফতর থাকলেও আজও হুমাযূন আজাদের খুনীদের ধরতে পারেনি। আবার ধরলেও শক্ত হাতের অভাবে পালিয়ে যায় খুনী চক্রের সদস্য! এই যে রাষ্ট্রযন্ত্রের হাত থেকে ২০১৪ সালে ২৩ ফেব্রুয়ারি খুনী চক্রের সদস্য মিনহাজ ও সালেহীনকে ছিনিয়ে নিয়ে গেল তাদের অনুসারীরা, তার জবাব কী রাষ্ট্রযন্ত্রের কর্তাব্যক্তিরা দিয়েছিল? তারা কি এই অবহেলার দায় স্বীকার করে নিয়েছে বা রাষ্ট্রযন্ত্রের দূর্বল হাতের মেরামত করেছে? এই প্রশ্নের উত্তর আমার জানা নেই।\nসাম্প্রতিক পাঠ্যপুস্তকে হুয়ামূন আজাদের কবিতা পরিবর্তনের ঘটনা বিশ্লেষণ করলে অনেক প্রমাণাদি খুঁজে পাওয়া যাবে। কারা সেখানে সম্পৃক্ত তা খুজে বের করা সরকার বা রাষ্ট্রের দায়িত্ব। আর এই কারণেই সহজ-সরলভাবে প্রশ্ন আসে, সরকার কী এ ব্যাপারে আন্তরিক? সাম্প্রদায়িক সন্ত্রাসীদের মুল উৎপাটন করতে সরকারের স্বল্প মেয়াদি ও দীর্ঘ মেয়াদি কোনও পরিকল্পনা আছে কীনা আমার ব্যক্তিগতভাবে জানা নেই।আবার দৃশ্যমান কোনও পদক্ষেপও চোখে পড়েনি। বরং একের পর এক সরকারের দায়িত্ববান ব্যক্তিবর্গ কখনও ব্লগার-লেখকদের সীমা লঙ্ঘন না করার হাস্যকর পরামর্শ প্রদান করেছে।আবার কখনও অতীত ইতিহাস বা বিশ্ব ইতিহাস টেনে এই ধরনের হত্যাকাণ্ডের প্রতি এক ধরনের মৌন সমর্থন দিয়েছে। হত্যাকান্ডগুলোকে অবহেলা করেছে। বিচারের দীর্ঘসুত্রতা তৈরি করেছে।\nরাষ্ট্র অধ্যাপক হুমায়ূন আজাদ হত্যাকাণ্ডকে গুরুত্ব দিলে ২০১৩ সালের ১৫ ফেব্রুয়ারি দেশের আরেক সুর্য সন্তান ব্লগার আহমেদ রাজীব হায়দারকে রাজধানীর মিরপুরে একই কায়দায় খুন করে ঔদ্ধত্য প্রকাশ করার সুযোগ পেত না। শুধু তাই নয়, হুমায়ূন আজাদ হত্যাকাণ্ডের পরের এই ১২ বছরের মধ্যে হত্যার নীল নকশা তৈরি করে হত্যার অপসংস্কৃতি অব্যাহত রাখত না।\n২০১৩ সালে ব্লগার আহমেদ রাজীব হায়দার খুনের পর থেকে টাঙ্গাইলে হিন্দু দর্জি নিখিল জোয়ার্দার হত্যাকান্ড পর্যন্ত ৩৭টি হামলার মধ্যে ২৫টি জেএমবি, আটটি আনসারুল্লাহ বাংলা টিম ও চারটি ঘটনা অন্যান্য জঙ্গিগোষ্ঠী ঘটিয়েছে। অর্থাৎ জামায়াতে ইসলামী ও তাদের সংশ্লিষ্ট বিভিন্ন গোষ্ঠী যেমন জামা’আতুল মুজাহিদীন বাংলাদেশের (জেএমবি), আনসার আল-ইসলাম, আনসারুল্লাহ বাংলা টিম, হরকাতুল জিহাদ-আল-ইসলাম (হুজি-বি), হিজবুত তাহ্রীর বাংলাদেশ এবং নতুন আবির্ভূত আল মুজাহিদ সংগঠনগুলো এসব হত্যাকাণ্ডের সাথে সরাসরি জড়িত। আর ড. মুহম্মদ জাফর ইকবাল হত্যাচেষ্টার হামলার ঘটনা এখনও কোনও মহল তার দায় স্বীকার করেনি। এসব হামলা ও হত্যাকান্ডের মধ্যে ৩৪টিরই মূল রহস্য উদ্ঘাটিত হয়েছে বলে দাবি করেছে রাষ্ট্রযন্ত্রের সাবেক পুলিশপ্রধান। এর মধ্যে মাত্র ৬টিতে অভিযোগপত্র দেওয়া হয়েছে।\nহত্যার মোটিভ ও টার্গেট কিলিং একটু লক্ষ্য করুন- ২০০৪ সালের ২৭ ফেব্রুয়ারি অধ্যাপক ড. হুমায়ুন আজাদের ওপর জঙ্গিদের চাপাতি হামলার পর রাজীব হায়দারকে চাপাতির আঘাতে খুন করা হয় ২০১৩ সালের ১৫ ফেব্রুয়ারি। ব্লগে লেখালেখির কারণে এটিই বাংলাদেশে প্রথম কোনও ব্লগার হত্যাকাণ্ড। মুক্তমনা নামে ব্লগ সাইটের প্রতিষ্ঠাতা অভিজিৎ রায়ও একই কায়দায় ২০১৫ সালের ২৬ ফেব্রুয়ারিতে সস্ত্রীক চাপাতির আঘাতে প্রাণ হারান। তার স্ত্রী রাফিদা বন্যা আহমেদও মারাত্মক আহত হন। অভিজিৎ রায়কে হত্যার এক মাসেরও কম সময়ের মধ্যে ৩০ মার্চ ব্লগার ওয়াশিকুর রহমানকে ঢাকার তেজগাঁও এলাকার একটি সড়কে কুপিয়ে হত্যা করা হয়।\nআবার সিলেটে ব্লগার অনন্ত বিজয় দাশকে হত্যা করে ১২ মে। এটিও ঢাকার বাইরে একমাত্র ব্লগার হত্যাকাণ্ডের ঘটনা। অনন্ত বাসা থেকে বের হয়ে একটি ব্যাংকে যাওয়ার পথে হামলার শিকার হয়েছে। সেও মুক্তমনা ব্লগে লিখতেন এবং সিলেট থেকে প্রকাশিত বিজ্ঞানবিষয়ক একটি পত্রিকার সম্পাদকও ছিলেন। আবার ঠিক তার তিন মাসের মাথায় ৭ আগস্ট দুপুরে রাজধানীর একটি বাড়িতে ঢুকে হত্যা করা হয় ব্লগার নিলয়কে। ২০১৬ সালের ২৫ এপ্রিল সমকামী মানবাধিকারকর্মী জুলহাজ মান্নান এবং তাঁর বন্ধু মাহবুব রাব্বী তনয়কে ঢাকার কলাবাগানের এক বাসায় কুপিয়ে হত্যা করে। আর এপ্রিলের প্রথম সপ্তাহে সিলেটের গণজাগরণ মঞ্চের কর্মী, জগন্নাথ বিশ্ববিদ্যালয়ের ছাত্র নাজিমুদ্দিন সামাদকে কুপিয়ে ও গুলি করে হত্যা করে। অন্যদিকে ২৩ এপ্রিল রাজশাহী বিশ্ববিদ্যালয়ের ইংরেজি বিভাগের অধ্যাপক রেজাউল করিম সিদ্দিকীকে কুপিয়ে হত্যা করা হয়।\nএখানে হত্যাকাণ্ডগুলোর মুল উদ্দেশ্য হল- মুক্ত, সহনশীল, স্থিতিশীল ও সম্ভাবনাময় বাংলাদেশের পরিচয় মুছে দেওয়া। তাই ব্লগার, লেখক, প্রকাশক, হিন্দু-খ্রিস্টান-বৌদ্ধ, ধর্মীয় পুরোহিত, বিশ্ববিদ্যালয়ের শিক্ষক, মানবাধিকারকর্মী, ভিন্নমতের ইসলামী ভাবধারার অনুসারী, আইনশৃঙ্খলা রক্ষাকারী বাহিনীর কর্মকর্তা ও বিদেশিদের ওপর একের পর এক এই ধরনের বর্বর হামলা অব্যাহত রেখেছিল। মাঝখানে কিছুটা সময় এই ধরনের হত্যাকাণ্ড কমিয়ে আনা বা নিয়ন্ত্রণে রাখা সরকারের এক বিশাল সাফল্য হলেও লেখক জাফর ইকবাল হত্যাচেষ্টার হামলার মাধ্যমে আবারও তার ধারাবাহিকতা বজায় রেখেছে সাম্প্রদায়িক মৌলবাদী অপশক্তি। এই ধরনের হত্যাকান্ডের সাথে সম্পৃক্ত অনেক খুনীকে গ্রেফতার করা সম্ভব হয়নি আবার এই হত্যাকান্ডের সাথে জড়িত অপরাধীদের বিচারকাজ শেষ বা অনেক ক্ষেত্রে শুরুও করতে পারেনি সরকার।\nতবে, ২০১৩ সাল থেকে এখন পর্যন্ত মোট পাঁচজন ব্লগারকে তাদের লেখালেখির কারণে হত্যা করা হলেও ওই মামলাগুলোর খুব বেশি অগ্রগতি নেই সরকারের ঝুলিতে। কিন্তু কেন? সরকারের কী আন্তরিকতার অভাব? নাকি সরকারের ভিতরে মৌলবাদী সরকারের বাধার কারণে দীর্ঘ ১২ বছর পরেও অধ্যাপক হুমায়ূন আজাদ হত্যাকাণ্ডের অপরাধীদের দৃষ্টান্ত শাস্তি নিশ্চিত করতে ব্যর্থ হচ্ছে? ৩ বছর অতিবাহিত হলেও এখনও কী কারণে বিচারের মুখোমুখি করা সম্ভব হয়নি লেখক-ব্লগার অভিজিৎ রায়ের খুনীদের-এই প্রশ্নগুলো ঘুরেফিরে আসবেই। একটি রাষ্ট্র কতটুকু দূর্বল হলে একটি হত্যাকাণ্ডের বিচার করতে ১২ বছর সময় নিতে পারে-এটি দুঃশ্চিন্তার বিষয় হয়ে দাঁড়ায়।\nআমাদের মনে রাখতে হবে, একটি হত্যাকাণ্ড বিচারহীনতার মধ্যে বেড়ে উঠে তা সমাজ-রাষ্ট্রে ছড়িয়ে পড়ে। তখন অপসংস্কৃতি সংস্কৃতিতে রূপান্তর হয়। আর বিলম্বিত বিচারকাজের পরিপ্রেক্ষিতে একদিকে হত্যার সাথে সম্পৃক্ত ব্যক্তির মাঝে অনুতাপ-অনুসূচনাবোধহীন ঔদ্ধত্য সৃষ্টি হয়। আর অন্যদিকে হত্যার কাজে ব্যবহৃত আলামত (গুরুত্বপূর্ণ ডকুমেন্ট) নষ্ট হয়ে পড়ে। যা ওই বিচার কাজকে আরও কঠিন করে তোলে এবং খুনীর পক্ষে অপরাধের দণ্ডায়মান হালকা হয়ে ঝুলে। আর এই ধরনের হত্যাকাণ্ডের মূল পরিকল্পনাকারীরা তাদের ষড়যন্ত্র অব্যাহত রাখে।\nহুমায়ূন আজাদ হত্যাকাণ্ড থেকে জাফর ইকবাল হত্যাচেষ্টার হামলাগুলো একই সুত্রে গাঁথা। মুক্তিযুদ্ধের চেতনা, অসাম্প্রদায়িক বাংলাদেশ বিনির্মাণের সাহসী যোদ্ধাদের কন্ঠরোধ করা। বুদ্ধিচর্চায় সমাজ-রাষ্ট্র ধ্বংস করা। উদীয়মান সুর্য সন্তানদের মনোবল ধ্বংস করে ধর্মীয় সাম্প্রদায়িক অকার্যকর পাকিস্তান-আফগানিস্তান বানানোর ষড়যন্ত্র করা। কারণ তারা জানে জনপ্রিয় লেখক হুমায়ূন আজাদ থেকে জাফর ইকবাল বিরল প্রতিভার অধিকারী। তিঁনি তার লেখনীর মাধ্যমে দেশের লাখো-কোটি মানুষের মনে মুক্তবুদ্ধির চর্চার তরঙ্গ বয়ে দিতে পারে। তরুণরা তার ভক্ত। সাধারণ মানুষজন তার অনুসারী। জাফর ইকবালের কথায় দেশের জনগণ অনেক কিছু করতে পারে। তাই জঙ্গিবাদী, রক্ষণশীল ও মুক্তিযুদ্ধের চেতনার বিপক্ষে তারা নিশ্চিহ্ন হওয়ার ভয় থেকে এবার অধ্যাপক ড. জাফর ইকবালকে হত্যার উদ্দেশ্যে হামলার পরিকল্পনা বাস্তবায়নের চেষ্টা করা হয়েছে। কারণ হুমায়ুন আজাদকে হত্যার পর দীর্ঘ ১২ বছর পেরিয়ে গেলেও তার বিচারের মুখোমুখি হতে হয়নি খুনী ও খুনীচক্রকে।\nএই ধরনের হত্যাকাণ্ড বা হত্যাচেষ্টার ঘটনাগুলো নিয়ন্ত্রণ বা নির্মূল করার জন্য রাষ্ট্রকে পরিকল্পনা মাফিক কাজ করতে হবে। হুমায়ূন আজাদসহ সকল হত্যাকান্ডের বিচারকাজ দ্রুত গতিতে এগিয়ে নিয়ে দৃষ্টান্ত শাস্তির বার্তা সমাজ-রাষ্ট্রে ছড়িয়ে দেওয়ার পাশাপাশি সামাজিকভাবে আন্দোলন গড়ে তুলতে হবে। শুধু মাঠের ব্যক্তি খুনীকে নয়; মুল পরিকল্পনাকারীদেরও খুজে বের করে আইনের কঠোর শাস্তি প্রয়োগ করতে হবে। সাম্প্রদায়িক ও মৌলবাদী বীজ অঙ্কুরেই ধ্বংস করতে না পারলে এই অপসংস্কৃতি থেকে জাতিকে মুক্ত করা কঠিন হয়ে পড়বে।\nলেখক: কবীর চৌধুরী তন্ময় (সভাপতি, বাংলাদেশ অনলাইন অ্যাক্টিভিষ্ট ফোরাম)


সাদেক হোসেন খোকার রাজনীতি সমর্থন করি না। করবও না। কিন্তু ক্র্যাক প্লাটুনের সদস্য একাত্তরের রণাঙ্গনের বীর যোদ্ধা খোকাকে কি স্মরণ করা অপরাধ? তার মৃত্যুর খবর পাওয়ার পর সামাজিক মিডিয়ায় একটি আবেগঘন স্ট্যাটাস দিয়েছিলাম। সেখানেও বলেছি বাম রাজনীতি থেকে উঠে আসা মতিয়া চৌধুরীর ঘনিষ্ঠজন হওয়ার পরও তার বিচ্যুতি ভালোবাসি না। তবে এটা মানি এই দেশ, এই পতাকা, এই মাটির জন্য লড়াই করেছিলেন সাদেক হোসেন খোকা। যতদিন আমরা এই মাটিকে ভালোবাসব, যতদিন এ দেশের নাম বাংলাদেশ, যতকাল মুক্তিযুদ্ধ অ¤øান ততকাল সাদেক হোসেন খোকাকে মনে রাখাবে ইতিহাস। ব্যস। আমাদের অতি দলান্ধ আর আবেগপ্রবণ মোশতাকদের গাত্রদাহ শুরু হয়ে গেল। যখন তার মরদেহ ঢাকায় আসলো তখন জানাজায় মানুষের ঢল নামলো। এটা কি বিএনপি নামের অদৃশ্য দলের প্রতি মানুষের সমর্থন না তাদের ফিরিয়ে আনার চেষ্টা? না এর পেছনে আছে মুক্তিযোদ্ধা ও যুদ্ধের প্রতি মানুষের আনুগত্য। সঙ্গে কি আবদ্ধ-শ্বাসরুদ্ধ মানুষের আকুতিও আছে? আছে কি অচলায়তন থেকে আকাশে উঁকি মারার প্রয়াস? তা নিয়ে এরা মাথা ঘামাবে না।\nভদ্রলোকও এক সময় বাম রাজনীতির পুরোধা ছিলেন। খাঁটি চৈনিক বাম। তাদের চেয়ারম্যান চীনের চেয়ারম্যান এমন ¯েøাগানও শুনেছি। তিনি ভোটে দাঁড়াতেন কিন্তু জিততেন না। প্রয়াত এরশাদ সাহেব কিন্তু মাঝে মাঝে কৌতুক করে জব্বর সব সত্য কথা বলে দিতেন। তিনি একবার সংসদে দাঁড়িয়ে বলেছিলেন, কোন মেনন? যিনি আমার দলের বাচ্চা ছেলে অভির কাছে ভোটে হারে? কথাটা মিথ্যা না। হরনাথ বাইনকে প্রতিদ্ব›দ্বী পেয়ে যেবার হারালেন আমরা ধরে নিলাম সত্যিকারের জয়। কিছুদিন পর তিনি যখন গুলিবিদ্ধ তখন রাতের ঘুম হারাম করে ম্যাগাজিন বের করা হলো। জ্বালাময়ী কবিতা লিখলাম আমরা। হরতাল পালন করলাম। তিনি রাষ্ট্রপতি ভগ্নিপতি ও বোন-ভাইসহ দেশবাসীর কল্যাণে সেরে উঠলেন। এরপর শুনি ভিন্ন কথা। আমরা তো ধরেই নিয়েছিলাম স্বাধীনতাবিরোধী জামায়াত শিবির করেছিল এই অপকর্ম। পরে শুনি আরে না। অতি বাম সর্বহারারা নাকি ভাগ-বাটোয়ারার কারণে এমন কাণ্ড ঘটিয়েছিল। কথাটা মিথ্যা হলেই ভালো।


সাইকেল সারানো ও রাজনীতি, মাঝের সময়টুকুতে পড়াশোনা করেই অধ্যাপক হতে চলেছেন যুবক - sarkariiresult.in : Sarkari Results, Latest Online Form | Result 2021, Sarkari Result Info\nসাইকেল সারানো ও রাজনীতি, মাঝের সময়টুকুতে পড়াশোনা করেই অধ্যাপক হতে চলেছেন যুবক\nসংবাদ প্রতিদিন ব্যুরো: গ্রামবাংলার সাধারণ এক ছেলে। আর পাঁচজনের মতোই সংগ্রামী জীবন। বাবার একফালি সাইকেলের দোকান চালানো এবং তার ফাঁকে রাজনীতির কাজে হাত লাগানো। শোষিতদের হয়ে আওয়াজ তোলা সিপিএমের (CPM) দীর্ঘদিনের সৈনিক। দরিদ্র মানুষের সেবায় নিজেকে নিয়োজিতও করেছেন। আর এই সব কিছু শেষে পড়াশোনার সময় বের করা। তবে মেধার ছটাই যেখানে মূল সম্পদ, সেখানে আর কীসেরই বা প্রয়োজন হয়? বর্ধমান রায়ান গ্রামের ‘কমরেড’ চণ্ডীচরণ লেট সাইকেলের দোকানের যন্ত্রপাতি ছেড়ে এবার কলেজের অধ্যাপক হতে চলেছেন! চণ্ডীচরণ স্টেট লেভেল এলিজিবিলিটি টেস্ট বা SLET’এ পাশ করেছেন, কোনও বিশেষ গাইড ছাড়াই। এমন মধুর সাফল্যের গল্প মুখে মুখে ছড়িয়ে পড়েছে গ্রামজুড়ে। খুশি তিনি নিজেও। তবে শ্রেণি সংগ্রামে উদ্বুদ্ধ যুবক অধ্যাপক হয়ে সমাজের প্রথম সারির তালিকায় ঢুকে পড়লেও আদর্শের লড়াই জারি থাকবেই, জানাচ্ছেন চণ্ডীচরণ।\nএকুশে বাংলার বিধানসভা নির্বাচনে বর্ধমান (Burdwan) উত্তর কেন্দ্রে সিপিএমের প্রার্থী হয়েছিলেন চণ্ডীচরণ লেট। শোনা যায়, সেবার প্রার্থী হিসেবে তাঁর নাম ঘোষণা হওয়ার পর পাড়ার এক কাকিমা একটা লাল পাঞ্জাবি কিনে দিয়েছিলেন। সেটা পরেই সারাদিন প্রচার করতেন চণ্ডীচরণ। ছোট থেকে বড় – সকলের সঙ্গেই নিবিড় জনসংযোগ গড়ে তুলেছিলেন। অবশ্য ভোট বলে নয়, সারাবছরই গ্রামবাসীদের সঙ্গে বছর তিরিশের চণ্ডীচরণের সুসম্পর্ক বজায় থাকে। প্রকৃত কমরেডের মতোই সকলের বিপদ-আপদে সবার আগে ঝাঁপিয়ে পড়েন তিনি। আর সেইসঙ্গে ছিল পড়াশোনা। বর্ধমান বিশ্ববিদ্যালয়ের রাষ্ট্রবিজ্ঞানের (Political Science) ছাত্র এম ফিল কোর্স করছিলেন। তাও দেখতে দেখতে শেষ হয়ে গিয়েছে।\n[আরও পড়ুন: আইনজীবী বসের প্রেমে মত্ত হয়ে স্ত্রীকে ক্রমাগত নিগ্রহ! কেরানি স্বামীর বিরুদ্ধে থানায় মহিলা]\nএভাবে সকলের সুখদুঃখের সঙ্গী হয়ে, বাবার সাইকেলের দোকান চালিয়ে, পার্টি অফিসে রাজনৈতিক আলোচনার যেটুকু সময় হাতে পান চণ্ডীচরণ, সেই সময়ে স্লেটের প্রস্তুতি নিয়েছিলেন। সাফল্য এল তাতেই। দেখা গেল, এই পরীক্ষায় সসম্মানে উত্তীর্ণ হয়ে এবার অধ্যাপকের (Professor) চেয়ারে বসতে চলেছেন চণ্ডীচরণ লেট। সাফল্যের খবর পেয়ে ‘সংবাদ প্রতিদিন ডিজিটাল’ তাঁকে ফোনে যোগাযোগ করে। প্রশ্ন ছিল, এত বড় সাফল্য, কোনও স্যর ছিলেন? যুবকের উত্তর – ”পেটের ভাত জোটে না, আবার স্যর! একা একা নিজের চেষ্টায় সব করেছি। তবে সকলে খুব সাহায্য করেছেন। বিশেষ করে মা। পাশে ছিলেন সবসময়।”\nসাইকেলের দোকান থেকে এবার চণ্ডীচরণের উড়ান সোজা কলেজে, অধ্যাপকের চেয়ারে। তবে কি পিছনে পড়ে থাকবে মেঠো রাজনীতির পথ? মোটেই নয়। সিপিএমের যুব নেতার দাবি, রাজনীতি থাকবে রাজনীতির জায়গাতেই। তার সঙ্গে যোগাযোগ ছিন্ন হবে না কখনওই।\n← ক্ষতস্থানে সেলাই! হাসপাতাল থেকে ছুটি মালাইকার, বয়ফ্রেন্ড অর্জুনের সঙ্গে ফিরলেন বাড়ি টিপ পরে রাস্তায় বেরনোর শাস্তি! ঢাকার শিক্ষিকাকে বাইকে পিষে দেওয়ার চেষ্টা পুলিশ কর্মীর →


প্রকাশিত: ০৭:৫৩, ১৩ ডিসেম্বর ২০১৯ আপডেট: ০৫:২২, ৩১ আগস্ট ২০২০\nরাজধানীর মিরপুর মাজার রোডে প্রায় তিনবছর রিকশা চালান বজলুর রহমান। রিকশার দিকে দু’কদম এগিয়ে যেতেই জানতে চাইলেন, ‘কই যাইবেন?’ উত্তরে বুদ্ধিজীবী কবরস্থানের কথা বলতেই তিনি পাল্টা প্রশ্ন করলেন, ‘শহীদ মিনার?’\nশুধু বজলুর রহমান নন, এলাকার মুদি দোকানদার থেকে শুরু করে শিক্ষিত-অশিক্ষিত সব শ্রেণির মানুষ মিরপুরের ‘শহীদ বুদ্ধিজীবী স্মৃতিসৌধ’কে ‘শহীদ মিনার’ বলেই জানেন! শহীদ মিনার শব্দটি তারা স্মৃতিসৌধের সমার্থক করে তুলেছেন দৈনন্দিন জীবনে।\n১৯৭১ সালের ডিসেম্বর মাসে শত্রুদের পরাজয় নিশ্চিত হয়ে যায়। পাকিস্তান সেনাবাহিনী এদেশীয় রাজাকারদের যোগসাজশে পরাজয়ের আগে দেশকে মেধাশূন্য করার নীলনকশা আঁকে। তারা চেয়েছিল স্বাধীন এই জাতি যেন অস্থিমজ্জাশূন্য হয়ে পড়ে। সে লক্ষ্যেই তারা এদেশের শিক্ষাবিদ, অধ্যাপক, চিকিৎসক, দার্শনিক, লেখক-কবি সাংবাদিককে হত্যা করে। স্বাধীনতার মাত্র দুদিন আগে ১৪ ডিসেম্বর শুধু ঢাকা থেকেই দুইশ জনেরও বেশি বুদ্ধিজীবীকে ধরে আনা হয়। তাদের মিরপুর, মোহাম্মদপুর, রাজারবাগসহ শহরের বিভিন্ন স্থানে জড়ো করে নির্মমভাবে হত্যা করা হয়। বুদ্ধিজীবী হত্যার মূল পরিকল্পনায় ছিলেন মেজর জেনারেল রাও ফরমান আলী। এবং এই ঘৃণ্য কাজে সহায়তা করে আলবদর, আলশামস ও রাজাকার বাহিনীর নেতা ও সদস্যরা।\nপাকিস্তানি সেনাবাহিনী ২৫ মার্চ নির্বিচারে গণহত্যা শুরু করে বাংলাদেশের মাটিতে। সেদিনও ঢাকা বিশ্ববিদ্যালয়ের বেশ কয়েকজন শীর্ষ অধ্যাপককে নির্মমভাবে হত্যা করা হয়। গবেষক রফিকুল ইসলাম ‘স্বাধীনতা সংগ্রামে ঢাকা বিশ্ববিদ্যালয়’ গ্রন্থে উল্লেখ করেছেন: ‘মিরপুর বধ্যভূমির খোঁজ পেয়েছিলাম স্বাধীনতার অনেক দিন পর। পুলিশের একজন ডিএসপি’র সহায়তায় পূর্ব পাকিস্তান সড়ক পরিবহন সংস্থার যে গাড়িতে বুদ্ধিজীবীদের তুলে নিয়ে যাওয়া হয়েছিল সেই ড্রাইভারকে টাঙ্গাইলের গ্রামাঞ্চল থেকে ঢাকায় এনে তার সাহায্যে জায়গা সনাক্ত করে লাশগুলি আমরা তুলে নিয়ে আসি।... আমরা রায়ের বাজার বধ্যভূমি ও মিরপুর গোরস্থানসংলগ্ন গণকবর থেকে ঢাকা মেডিকেল মর্গে লাশ এনে সনাক্ত করে তাদের দাফন-কাফন ও সৎকারের ব্যবস্থা করেছি।’\nপরের বছর অর্থাৎ ১৯৭২ সালের ১৪ ডিসেম্বর প্রথম শহীদ বুদ্ধিজীবী দিবস পালন করা হয় ঢাকা বিশ্ববিদ্যালয়ের বাংলা বিভাগের উদ্যোগে। পরবর্তী বছর ঢাকা বিশ্ববিদ্যালয়ের শিক্ষকদের অনুরোধে মিরপুরে শহীদ বুদ্ধিজীবী স্মৃতিসৌধ নির্মিত হয়, যা উদ্বোধন করেন বঙ্গবন্ধু শেখ মুজিবুর রহমান। রফিকুল ইসলাম লিখেছেন: ‘আমাদের শুধু শহীদ বুদ্ধিজীবী দিবস পালন নয়, বাংলাদেশের স্বাধীনতার জন্য আত্মাহুতি দেয়া বুদ্ধিজীবীদের স্মৃতি ভাস্বর করে রাখার জন্য প্রতীক চাই!’\nশুধু বুদ্ধিজীবী স্মৃতিসৌধ নয়, মিরপুর-এক-এ রয়েছে বুদ্ধিজীবী কবরস্থান। স্বাধীন বাংলাদেশের বরেণ্য বুদ্ধিজীবীদের এখানে সমাহিত করা হয়েছে সর্বোচ্চ মর্যাদায়। তা সত্ত্বেও স্থানীয়দের মাঝে এটি পরিচিতি পেয়েছে ‘শহীদ মিনার’ হিসেবে। যদিও শহীদ মিনার ও স্মৃতিসৌধের মধ্যে পারিভাষিক পার্থক্য রয়েছে। বাংলাদেশে মূলত ১৯৫২ সালে শহীদদের স্মরণে নির্মিত সৌধকে শহীদ মিনার বলা হয়। অন্যদিকে স্মৃতিসৌধ বলা হয় মুক্তিযুদ্ধের বীরদের স্মরণে নির্মিত স্মৃতিস্তম্ভকে। ঢাকা বিশ্ববিদ্যালয়ের বাংলা বিভাগের সহযোগী অধ্যপক ড. মোহাম্মদ আজম বলেন, ‘শব্দ দুটির শাব্দিক অর্থ কাছাকাছি হলেও আমাদের কাছে এগুলোর শাব্দিক অর্থের চাইতে ব্যবহারিক অর্থ গুরুত্ববহ হয়ে উঠেছে। তাই এ দুটি পরিভাষার ঐতিহাসিকভাবে ব্যবহারিক অর্থই ধর্তব্য হিসেবে গণ্য হয়। শহীদ মিনার শুধুমাত্র একুশে ফেব্রুয়ারি শহীদদের সম্মানে নির্মিত স্থাপনাকে বোঝায়। অন্যদিকে স্মৃতিসৌধ মূলত স্বাধীনতা যুদ্ধের সাথে জড়িত। আবার যেকোন কিছুর স্মরণে নির্মিত স্থাপনাকেই স্মৃতিসৌধ বলা যায়। তবে বাংলাদেশের ক্ষেত্রে শব্দ দুটি টার্মিনোলজিতে পরিণত হয়েছে।’\nমিরপুর সরকারি কবরস্থানের অদূরে বুদ্ধিজীবীদের গণহত্যার স্থানটিতে নির্মিত হয়েছে শহীদ বুদ্ধিজীবী স্মৃতিসৌধ। একসময় এখানে যথেষ্ট নিরাপত্তা ব্যবস্থা না থাকায় জায়গাটি ছিল দুষ্কৃতকারীদের দখলে। তবে নিরাপত্তা প্রহরী নিযুক্ত করাসহ জায়গাটি সুজজ্জিত করার পর থেকে স্থানীয়রা এখানে আসেন সময় কাটানোর জন্য। বিশেষ করে বিকেলে জায়গাটি পার্কের রূপ নেয়।মোঃ বাচ্চু মিয়া নামে এক রিকশা চালক বলেন, ‘আমি এখানে রিকশা চালাই প্রায় এক বছর। শুরুতে এ এলাকায় এসে শহীদ মিনার বললে বুদ্ধিজীবী কবরস্থানের গেটেই নামিয়ে দিতে হতো। কিন্তু আমি জানতাম শহীদ মিনার ঢাকা মেডিকেলের পাশে। আবার এখানকার গেটে লেখা দেখি- স্মৃতিসৌধ। তাই তখন একটু সন্দেহ হতো। তবে সবাই এই জায়গাকে শহীদ মিনার বলে। আমিও তাই বলি।’\nঅনেকে আবার বুদ্ধিজীবী শহীদ মিনারও বলেন। স্থানীয় ওয়ার্ড কাউন্সিলর আবু তাহের বলেন, ‘আমরা বুঝতে শেখার পর থেকে শহীদ মিনার বলতে শুনেছি। যদিও নামফলক ও অন্যান্য কাগজপত্রে বুদ্ধিজীবী স্মৃতিসৌধ লেখা রয়েছে। তারপরও সচেতনতার অভাবে এটি শহীদ মিনার হিসেবেই প্রচলিত হয়ে গেছে।’


১৫ আগষ্ট হত্যা কান্ডে জিয়াউর রহমান সম্পৃক্ত ছিলেন: মাহবুব উল আলম হানিফ ১৫ আগষ্ট হত্যা কান্ডে জিয়াউর রহমান সম্পৃক্ত ছিলেন: মাহবুব উল আলম হানিফ – Obiram Bangla News\nসোমবার, ১৮ অক্টোবর ২০২১, ০৪:৩৬ অপরাহ্ন\n১৫ আগষ্ট হত্যা কান্ডে জিয়াউর রহমান সম্পৃক্ত ছিলেন: মাহবুব উল আলম হানিফ\nআওয়ামী লীগের যুগ্মসাধারণ সম্পাদক মাহবুব উল-আলম হানিফ বলেছেন, জিয়াউর রহমান ১৯৭৫’র ১৫ আগস্ট হত্যাকাণ্ডের সঙ্গে জড়িত ছিলেন। এর সব থেকে বড় প্রমাণ তিনি খুনিদের আশ্রয় প্রশ্রয় দিয়েছেন এবং পুরস্কৃত করেছেন। জিয়াউর রহমান যদি এ হত্যাকাণ্ডের সঙ্গে জড়িত না থাকতেন, তাহলে খুনিরা পুরষ্কৃৃত হতো না, রাষ্ট্রীয় পৃষ্ঠপোষকতা পেত না। জিয়াউর রহমান এই হত্যাকারীদের পুরষ্কৃৃত করে প্রমাণ করেছিলেন তাদের সঙ্গে তার সম্পৃক্ততা।\nআজ আওয়ামী লীগের বন ও পরিবেশ উপ-কমিটির উদ্যোগে আয়োজিত আলোচনা সভায় অংশ নিয়ে তিনি এসব কথা বলেন।\nমাহবুব-উল আলম হানিফ বলেন, বঙ্গবন্ধু হত্যাকাণ্ড এবং বঙ্গবন্ধুর সরকারকে উৎখাতের জন্য যারা ষড়যন্ত্র করেছে তাদেরকে জিয়াউর রহমান সব সময় উৎসাহ দিয়েছেন, মদদ দিয়েছেন। পঁচাত্তরের আত্মস্বীকৃত খুনিরা পরবর্তীতে নানা সময়ে সাক্ষাৎকারে বলেছেন, জিয়াউর রহমান তাদের সব সময় বলেছেন, ‘তোমরা যদি কিছু করতে পারো করো, আমি আছি, তবে ব্যর্থ হলে আমার নামটা নিও না। ’\nতিনি আরও বলেন, এভাবে নেপথ্যে থেকে ষড়যন্ত্রকারীদের উৎসাহ দিয়েছেন এবং নিজেও ষড়যন্ত্র করেছেন জিয়াউর রহমান।\nমুক্তিযুদ্ধের চেতনায় বিশ্বাসী ছিলেন না। এটা আজ দিবালোকের মত সত্য। তিনি বলেন, জিয়াউর রহমান নিজেকে মুক্তিযোদ্ধা হিসেবে দাবি করেন, কিন্তু ইতিহাসের কোথাও আমরা পাই নি- তিনি রণাঙ্গনে কোনও সাহসী ভূমিকা পালন করেছেন। জিয়াউর রহমান ছিলেন পাকিস্তানের একজন এজেন্ট। এটা তিনি তার কর্মকান্ডে প্রমাণ করেছেন।\n‘১৫ আগস্টের নির্মম হত্যাকাণ্ড: নেপথ্যের ষড়যন্ত্রকারীদের বিরুদ্ধে আমাদের করণীয়’ শীর্ষক আলোচনা সভা সভাপত্বি করেন আওয়ামী লীগের বন ও পরিবেশ বিষয়ক উপ-কমিটির চেয়ারম্যান অধ্যাপক ড. খন্দকার বজলুল হক।\nউপস্থাপনা করেন আওয়ামী লীগের বন ও পরিবেশ সম্পাদক দেলোয়ার হোসেন। এতে আরো বক্তৃতা করেন আওয়ামী লীগের প্রেসিডিয়াম সদস্য জাহাঙ্গীর কবির নানক, বিচারপতি এ এইচ এম শামসুদ্দীন চৌধুরী মানিক, জাতীয় বিশ্ববিদ্যালয়ের উপাচার্য অধ্যাপক ড. হারুন-অর-রশিদ, সিনিয়র সাংবাদিক পার্থ চট্টোপাধ্যায়, লেখক ও সাংবাদিক আবেদ খান, ভাষাতাত্ত্বিক ও শিক্ষাবিদ পবিত্র সরকার, ঢাকা বিশ্ববিদ্যারয়ের সাবেক উপ-উপাচার্য অধ্যাপক ড. নাসরিন আহমেদ প্রমুখ।


নিজের ভাগ্য নিজেই নিয়ন্ত্রণ করা যায় শতকরা ৯০ থেকে ৯৬ ভাগ। বাকিটা ফেট বা নিয়তি। কোন রাশির জাতকের জন্য ২০১৭ সাল কেমন যাবে—রাশিচক্রে ‘নিউমারলজি’ বা ‘সংখ্যা-জ্যোতিষ’ পদ্ধতি প্রয়োগ করে জানাচ্ছেন কাওসার আহমেদ চৌধুরী\nমেষ২১ মার্চ-২০ এপ্রিল। ভর # ৬\nশুভ নববর্ষ ২০১৭! মেষ চির নতুনত্বের সন্ধানী। ২০১৭ সালে মেষ হিসেবে আপনি প্রচুর নতুনত্বের খোঁজ পাবেন। পেশাগত জীবনের একঘেয়েমি কেটে যাবে। নতুন ভ্রমণেরও সুযোগ আসবে। আর্থিক অবস্থার উন্নতি হবে। সব কাজে আপনার স্বাস্থ্য আপনাকে সমর্থন জোগাবে। বর্ষশেষে নিজেকে আপনি অভিনন্দিত করতে পারবেন।\nবৃষ২১ এপ্রিল-২১ মে। ভর # ১\nআপনার রাশির ভর ১। ২০১৭-এর প্রতিটি সংখ্যা যোগ করলে যোগফল আসবে ১০। নিউমারলজিতে ০-এর কোনো মান নেই। কাজেই যোগফলটা ১ ধরতে হবে। তাহলে দেখা যায়, আগামী সালের মান ও বৃষ রাশির মান একই। এটি একটি শুভ লক্ষণ। ভাবনা নেই, ২০১৭ আপনাকে টেনে ওপরের দিকে নিয়ে যাবে।\nমিথুন২২ মে-২১ জুন। ভর # ৬\nশুভ নববর্ষ! ২০১৭ আপনার জন্য বয়ে আনতে যাচ্ছে বড় ধরনের পরিবর্তন। বাঙালি পরিবর্তন শব্দটি শুনলে চমকে ওঠে। আসলে, পরিবর্তন অর্থে উন্নয়ন বোঝায়। তাহলে প্রিয় মিথুন, এখন থেকে জীবনের সর্বক্ষেত্রে শুভ পরিবর্তনের অপেক্ষায় থাকুন। খুব শুভ হোক আপনার ২০১৭।\nকর্কট২২ জুন-২২ জুলাই। ভর # ২\nশুভ হোক এবং শুভ হবে আপনার ২০১৭। অতীতের স্মৃতি মনে রাখুন, ক্ষতি নেই। তবে অতীতকে বর্তমানের মধ্যে টেনে আনবেন না। নতুন বিশ্বাস নিয়ে পথ চলুন, সাফল্য পাবেন। আপনার চারপাশে যাঁরা আছেন তাঁদের জন্য শুভ কামনা করুন।\nসিংহ২৩ জুলাই-২৩ আগস্ট। ভর # ১\n২০১৭-তে এসে সিংহ টপ টেনের মর্যাদা পাবেন। এই কথা থেকেই আপনার ২০১৭ সাল যে খুবই ভালো যাবে...তা বুঝে নিন। আপনার প্রতি আমার বার্তা যতই সংক্ষিপ্ত হোক না কেন, এর অর্থ কিন্তু ব্যাপক। আপনার অনুসারীরাও আপনার প্রাপ্ত সাফল্যের ভাগ পাবে। এসব শুনে খোশমেজাজে বর্ষ শুরু করুন।\nকন্যা২৪ আগস্ট-২৩ সেপ্টেম্বর। ভর # ২\nজোরে বলছি, কান পেতে শুনুন: শুভ নববর্ষ ২০১৭! আসলেও এই বর্ষটা আপনাকে জীবনের নানা ক্ষেত্রে উন্নতির দিকে নিয়ে যাবে। তবে সাবধানে থাকবেন, শত্রু সৃষ্টি করবেন না। শুভানুধ্যায়ী বন্ধুর সংখ্যা বাড়ানোর দিকে মন দিন। ২০১৭-তে এসে আপনি নতুন আর্থিক সাফল্যের মুখ দেখবেন। সামনে চলুন। পথের বাধা অতিক্রম করুন। আপনার অগ্রযাত্রায় আমাদের শুভ কামনা রইল।\nতুলা২৪ সেপ্টেম্বর-২৩ অক্টোবর। ভর # ২\nতুলা রাশির নারী কিংবা পুরুষ হিসেবে আপনি নতুন নতুন চ্যালেঞ্জ গ্রহণ করতে ভালোবাসেন। ২০১৭ আপনাকে অনেক চ্যালেঞ্জ এনে দেবে। সেই সঙ্গে এনে দেবে অনেক সাফল্যের আনন্দ। মনে রাখবেন, বিনা কষ্টে পাওয়া সাফল্যের তেমন মূল্য থাকে না। কষ্টে অর্জিত সাফল্যই প্রকৃত সাফল্য। পেছনের দিকে তাকিয়ে দেখুন, আপনার কষ্ট সব সময়ই আপনার জীবনে শুভ ফল এনে দিয়েছে। সামনে অগ্রসর হোন, আমরা আছি আপনার সঙ্গে।\nবৃশ্চিক২৪ অক্টোবর-২২ নভেম্বর। ভর # ২\nইংরেজিতে মোমেন্টাম বলে একটা কথা আছে, যার অর্থ ভরবেগ। ২০১৬-তে আপনার জীবন যে প্রবল গতি পেয়েছিল...সেই গতি নিয়েই আপনি ২০১৭ সালে নতুন নতুন সাফল্য লাভ করবেন। মনের ভেতর উৎসাহের সমাবেশ ঘটান। আনন্দ নিয়ে কাজ করুন। সুফল পেয়ে আরও আনন্দ লাভ করুন।\nধনু২৩ নভেম্বর-২১ ডিসেম্বর। ভর # ৯\nরাশিশাস্ত্র যথার্থই বলে, ধনু বারবার ডুবে যান, বারবার ভেসে ওঠেন। ২০১৭ সালে এসে ধনু ডুববেন কম, ভাসবেন বেশি। ধনু মেধাবী, কাজেই তিনি আমার কথা সম্পূর্ণটা বুঝতে পারবেন। জীবনের সব ক্ষেত্রে ধনু সার্থক হয়ে উঠবেন ২০১৭ সালে। ধনুর সঙ্গীরা যে রাশিরই নারী ও পুরুষ হন না কেন, একই রকম সাফল্য পাবেন। শুভ হোক ধনুর।\nমকর২২ ডিসেম্বর-২০ জানুয়ারি। ভর # ৩\nপ্রিয় মকর, আপনার উদ্দেশে চিৎকার করে একটা হ্যাপি নিউ ইয়ার জানাচ্ছি। কান খাড়া করে শুনবেন, কেননা ২০১৭ আপনার জন্য বিশাল সাফল্য নিয়ে বসে আছে। আগাম এই বার্তা সত্যি হয়ে উঠবে ২০১৭-এর প্রথম থেকে শেষ অবধি। এই বর্ষে আপনার স্বাস্থ্য ও আর্থিক অবস্থা চমৎকার থাকবে।\nকুম্ভ২১ জানুয়ারি-১৮ ফেব্রুয়ারি। ভর # ৯\n২০১৭ আপনার জন্য অনেক সাফল্য নিয়ে অপেক্ষা করে আছে। ব্যর্থতা কিছু কিছু তো থাকবেই, কিন্তু সেটাই শেষ কথা নয়। সব ব্যর্থতা মুছে যাবে আলোর বন্যায়। তাহলে দেখতে থাকুন ২০১৭ আপনার জন্য কী কী আনন্দবার্তা বয়ে আনে। আশা রাখি, আপনার আনন্দের কিছু ভাগ আমরাও পাব। জয় হোক!\nমীন১৯ ফেব্রুয়ারি-২০ মার্চ। ভর # ৩\nরহস্যময়তা মীনের একটি প্রধান বৈশিষ্ট্য। ২০১৭ সালে মীনের এই রহস্যময়তার ব্যাপ্তি ও গভীরতা বহুগুণ বেড়ে যাবে। অপরপক্ষে, মীনের ধৈর্য ও কষ্টসহিষ্ণুতা মীনকে এনে দেবে এক একটা বিশাল সাফল্য। রহস্যময় অবস্থানে থেকেই তিনি তাঁর সাফল্য দিয়ে সবাইকে চমকে দেবেন। প্রিয় মীন, আপনার ব্যক্তিগত ২০১৭ আপনাকে দিতে যাচ্ছে এক নতুন পরিচয়। হাসিখুশি থাকুন, সামনে চলুন।\nPosted by Akashnill at 12:24:00 PM\nLabels: ২০১৭, বাৎসরিক বাংলা রাশিফল--২০১৭, বাংলা রাশিফল\nসিঙ্গাপুর ভিসা চেক করুন অনলাইনে


যিনি কর্মকর্তা তিনিই ঠিকাদার – RailNewsBD.com\nTOPICS:দ্বিতীয় বৃহত্তম রেল সেতু হার্ডিঞ্জবাতিল স্লিপাররেলওয়ে পাকশী বিভাগহার্ডিঞ্জ সেতু\nনিউজ ডেস্ক: বাতিল করা স্লিপার হার্ডিঞ্জ সেতুতে লাগানোর কাজ দ্রুতগতিতে চলছে। এ নিয়ে কালের কণ্ঠে সচিত্র সংবাদ প্রকাশের পরও কোনো ব্যবস্থা নেওয়া হয়নি। কারণ এর সঙ্গে জড়িত পাকশী বিভাগীয় রেলওয়ের সহকারী নির্বাহী প্রকৌশলী (এইএন) মো. আশরাফ উদ্দিন। তিনিই আবার এই কাজের ঠিকাদার।\nউল্লেখ্য, গত ২৮ জানুয়ারি কালের কণ্ঠে ‘বাতিল স্লিপারই লাগছে হার্ডিঞ্জ ব্রিজে’ শিরোনামে একটি খবর প্রকাশিত হয়। যাতে উল্লেখ করা হয়—সেতুর ওপরে রেললাইনের জন্য চার হাজার ৮০০ পিস স্লিপারের প্রয়োজন। যার আনুমানিক মূল্য প্রায় পাঁচ থেকে ছয় কোটি টাকা। অথচ বসানোর জন্য আনা স্লিপারগুলো ঘুণে খাওয়া। সংবাদ প্রকাশের পর স্লিপারগুলো দেখতে আসেন রেলওয়ের কর্মকর্তারা। তাঁরা প্রকাশিত সংবাদের সত্যতা পান। তাঁরা নিম্নমানের স্লিপার না লাগানোর জন্য নির্দেশ দিয়ে যান। এরপর বেশ কিছুদিন স্লিপার না লাগিয়ে ফেলে রাখা হয়। গত সোমবার হার্ডিঞ্জ সেতুর ওপর গিয়ে রেললাইনে স্লিপার লাগানোর কাজ চলতে দেখা যায়।\nরেলওয়ে পাকশী বিভাগের একাধিক সূত্র মতে, এশিয়া মহাদেশের দ্বিতীয় বৃহত্তম রেল সেতু হার্ডিঞ্জ। রেললাইনে নষ্ট হয়ে ক্ষয়ে যাওয়া স্লিপার বদল করে নতুন স্লিপার লাগানোর জন্য রেলওয়ের চাহিদা ও ইজিপি দরপত্র ডাকা হয়। চট্টগ্রামের আর আর সিন্ডিকেট নামের একটি কম্পানির কাছ থেকে মেসার্স আর্টস বাংলাদেশের মাধ্যমে পাকশিতে স্লিপারগুলো আনা হয়। প্রকৌশলী আশরাফের ভাই নুর উদ্দিনের মালিকানাধীন প্রতিষ্ঠান মেসার্স আর্টস বাংলাদেশ। এই কম্পানির মাধ্যমে সিলেটের বিভিন্ন এলাকা থেকে বেতনভুক্তিতে শ্রমিক এনে স্লিপার বসানো হচ্ছে। প্রকৌশলীর তত্ত্বাবধানেই এ কাজ হচ্ছে।\nসূত্রগুলো আরো জানায়, রেলওয়ের চাহিদা ও ইজিবি দরপত্র মতে স্লিপারগুলো গর্জন কাঠের হতে হবে। কিন্তু যে স্লিপারগুলো বর্তমানে রেললাইনে লাগানো হচ্ছে সেগুলো হলো আফ্রিকার জঙ্গল থেকে আনা আজবি এবং এ দেশীয় আম, কদম, শিমুল, বনকাঁঠাল, ভিটুলি ও বটপাকুড়।\nকয়েকজন ট্রেনচালক ও নিরাপত্তাকর্মী নাম প্রকাশ না করার শর্তে জানায়, হার্ডিঞ্জ সেতুর ওপরের রেললাইনে ঘুণে ধরা নিম্নমানের স্লিপার লাগানোর জন্য তাঁরা আতঙ্কিত। কারণ এই লাইন দিয়ে ভারত থেকে ৩০ থেকে ৩৫টি বগিসংবলিত (বিএসসি) ভারতীয় মালগাড়ি পাথর, কয়লা, চাল, ভুট্টা এবং বিটিও (তেলবাহী) মালগাড়ি চলাচল করে। যার ওজন হয় কোটি কোটি টন। কিন্তু নিম্নমানের ও ঘুণে ধরা স্লিপার লাগানোর কারণে ওজন নিতে না পেরে সেগুলো ভেঙে গেলে বড় ধরনের দুর্ঘটনা ঘটার আশঙ্কা রয়েছে।\nসেতুর ওপরের রেললাইনে স্লিপার লাগানোর কাজে নিয়োজিত মিস্ত্রি রাসেল জানান, তাঁরা ২৬ জনের একটি দল সিলেট থেকে এসেছেন। তাঁদের সবাইকে আশরাফ উদ্দিন নিয়ে এসেছেন। তাঁরা আর্টস বাংলাদেশ কম্পানির মাসিক বেতনভুক্ত কর্মচারী। তবে স্লিপারগুলোর মান কেমন—তা তিনি জানাতে অপরাগতা প্রকাশ করেন।\nএ বিষয়ে জানতে কয়েক দিন আগে পাকশী রেলওয়ে বিভাগীয় সহকারী নির্বাহী প্রকৌশলী (এইএন) মো. আশরাফ উদ্দিনের সঙ্গে মোবাইলে যোগাযোগ করা হলে তিনি জানান, স্লিপারগুলো নিম্নমানের নয়। তিনি স্লিপারগুলো লাগানোর জন্য জনবল আনার কথা স্বীকার করেন। তবে তিনি ঠিকাদার নন বলে দাবি করেন। আর রেলওয়ের বিভাগীয় প্রকৌশলী-২ (ডিইএন ২) এবং রেলওয়ের অন্য কর্মকর্তাদের দ্বারা বাতিল করা স্লিপারগুলো কেন আবার লাগানো হচ্ছে—তা জানাতে অপরাগতা প্রকাশ করেন।\nরেলওয়ে পাকশী বিভাগীয় প্রকৌশলী ২ (ডিইএন-২) আরিফুল ইসলাম বলেন, ‘কাঠ সম্পর্কে আমার তেমন কোনো ধারণা নেই। ঘুণে পোকা লাগায় কিছু স্লিপার বাতিল করা হয়েছে।’


১০ জেলায় অ্যান্টিজেন টেস্ট উদ্বোধন করলেন স্বাস্থ্যমন্ত্রী – দৈনিক শিরোমনি | shiromoni.com\nনিজস্ব প্রতিবেদক : করোনা ভাইরাস (কোভিড-১৯) শনাক্তকরণে দেশের ১০ জেলায় অ্যান্টিজেন টেস্ট কার্যক্রম উদ্বোধন করেছেন স্বাস্থ্যমন্ত্রী জাহিদ মালেক। তিনি বলেন, পর্যায়ক্রমে দেশের সব জেলায় অ্যান্টিজেন টেস্ট করা হবে। পর্যাপ্ত রিএজেন্ট আছে। শনিবার (৫ ডিসেম্বর) বেলা ১১টায় স্বাস্থ্যমন্ত্রী অনলাইনে ১০ জেলায় এ কার্যক্রম উদ্বোধন করেন। স্বাস্থ্য সচিব মো. আব্দুল মানান বলেন, টেস্টের সংখ্যা বাড়াতে দু’-চার দিনের মধ্যে মোবাইল ল্যাব চালু করা হবে। দু’টি মোবাইল ল্যাব চালু করা হবে প্রাথমিকভাবে। এগুলো আসকোনা ও দিয়াবাড়ির আইসোলেশন সেন্টারের আশপাশে নমুনা পরীক্ষা করবে।\nঅধিদফতরের অতিরিক্ত মহাপরিচালক (পরিকল্পনা ও উন্নয়ন) অধ্যাপক ডা. মীরজাদী সেব্রিনা ফ্লোরা বলেন, পঞ্চগড়, গাইবান্ধা, জয়পুরহাট, পটুয়াখালী, মেহেরপুর, মুন্সীগঞ্জ, ব্রাহ্মণবাড়িয়া, যশোর, মাদারীপুর ও সিলেটে অ্যান্টিজেন টেস্ট শুরু হয়েছে। এর মধ্যে সিলেটে শহীদ শামসুদ্দিন মেডিক্যাল কলেজ হাসপাতাল এবং বাকি ৯ জেলায় জেলা সদর হাসপাতালে এ টেস্ট করা হবে। অ্যান্টিজেন টেস্টের মাধ্যমে ১৫ থেকে ৩০ মিনিটের মধ্যে নমুনা পরীক্ষা করা যাবে। স্বাস্থ্য সচিবের সভাপতিত্বে আরও বক্তব্য রাখেন স্বাস্থ্য অধিদপ্তরের মহাপরিচালক অধ্যাপক আবুল বাসার মোহাম্মদ খুরশীদ আলম, অধিদফতরের অতিরিক্ত মহাপরিচালক (প্রশাসন) অধ্যাপক ডা. নাসিমা সুলতানা। এসময় ১০ জেলার সিভিল সার্জন অনলাইনে যুক্ত ছিলেন। গত ১৭ সেপ্টেম্বর সরকার অ্যান্টিজেন টেস্টের মাধ্যমে করোনা ভাইরাস পরীক্ষায় অনুমতি দেয়।


প্রেমিকের মাঝে যে ১২ টি গুণ থাকলে তাকে ভুলেও ছেড়ে যাবেন না – Vairal News\nHome / Exception / প্রেমিকের মাঝে যে ১২ টি গুণ থাকলে তাকে ভুলেও ছেড়ে যাবেন না\nkhan Exception Leaveacomment 555 Views\nপ্রেমিকের (lover) মাঝে যে ১২ টি গুণ থাকলে তাকে ভুলেও ছেড়ে যাবেন না! হাতের পাঁচটি আঙ্গুল সমান নয়। ঠিক তেমনি প্রতিটি মানুষও সমান নয়, একেক জন একেক রকম। কিন্তু এটা ঠিক যে কিছু মানুষ প্রেমিক (lover) বা জীবনসঙ্গী হিসেবে আর দশজনের চাইতে ভালো। এভাবেও বলা যায় যে, কিছু মানুষের (man) মাঝে এমন সব গুণ থাকে যা তাকে করে তোলে অনন্য একজন। শুধু ভালো মানুষ নয়, সঙ্গী হিসেবে ভালো হতে হলে একজন পুরুষের মাঝে থাকতে হয় কিছু গুণ। এসব গুণ যদি আপনার ভালোবাসার মানুষটির মাঝেও থাকে, তবে তার সাথে জীবনটা কাটিয়ে দিলে পস্তাবেন না আপনি।\n১/ তিনি আপনাকে সবকিছু মিলিয়েই ভালোবাসেন এখনকার দিনে মানুষ (man) শুধুই বাহ্যিক সৌন্দর্য দেখে প্রেমে পড়ে যায়। এ কারণে এসব সম্পর্ক ভাঙতে সময় লাগে না। কিন্তু প্রেমিক (lover) যদি আপনার বাহ্যিক সৌন্দর্যের পাশাপাশি আপনার ভেতরের মানুষটিকেও ভালোবেসে ফেলেন, তবেই জানবেন এমন মানুষ (man) আপনি আর দ্বিতীয়টি খুঁজে পাবেন না। আপনি সুন্দর করে সেজেগুজে থাকুন আর বাড়িতে যেমন তেমন পোশাক পরেই থাকুন না কেন, আপনার প্রতি তার ভালোবাসায় কোনো পরিবর্তন আসবে না।\n২/ তিনি জোরাজুরির মাঝে নেই তিনি কোনো কাজ করতে আপনাকে জোর করবেন না। কিন্তু আপনিও জোর করে তাকে দিয়ে কিছু করাতে পারবেন না। পৃথিবীতে এমন অনেক মানুষ আছে যারা অন্যের ইচ্ছের ওপর জোর খাটাতে পছন্দ করে, আবার আরেক রকম মানুষ (man) আছে যাদেড় কোনো ইচ্ছাশক্তি নেই এবং নিজের ইচ্ছে প্রকাশ করতে অক্ষম। এই দুই ধরণের মানুষই সম্পর্কের ক্ষেত্রে ভালো নয়।\nএমন কিছু মানুষ (man) আছেন যারা নিজেদের ইচ্ছার বিরুদ্ধেও যাবেন না, আপনার ওপরেও জোর খাটাতে যাবেন না। এমন মানুষই আপনার জীবনে প্রয়োজন।\n৪/ তার স্বপ্ন অনেক বড়, কিন্তু তার পা রয়েছে মাটিতেই সফল হতে হলে অনেক বড় স্বপ্ন দেখতে হয়। নক্ষত্রের স্বপ্ন দেখলে তা না পেলেও যেন চাঁদে অন্তত পৌঁছানো যায়। এই চিন্তা যাদের থাকে তারা এক সময়ে গিয়ে সফল হন অবশ্যই।\nশুধু এই স্বপ্ন নয়, তার মাঝে থাকা চাই বিনয়। অনেকে সাফল্য পেয়ে নিজেকে কেউকেটা মনে করেন, পা আর মাটিতে পড়ে না। এমন মানুষকে (man) ভালোবাসুন যে সফল হলেও থাকবে বিনয়ি।\n৫/ রান্নার প্রতিভা রান্না বান্না করতে পারে এমন একজন পুরুষকে খুঁজে পাওয়া বেশ কঠিন। আর তাকে পেয়ে গেলে ছেড়ে যাবার চিন্তা করাটাও কঠিন। আর রান্না জানা থাকলে তিনি খাওয়া দাওয়ায় স্বাস্থ্যকর অভ্যাসও মেনে চলেন বেশি। এসব কারণে তিনি সঙ্গী হিসেবে হয়ে ওঠেন অন্যদের চাইতে ভালো।\n৬/ তিনি শারীরিকভাবে সক্রিয় এখন হয়তো আপনার মনে হচ্ছে আপনার প্রেমিক (lover) ব্যায়াম করে না, শরীরে মেদ জমছে তাতে কি, আপনি তাকে এভাবেই ভালোবাসেন। কিন্তু একটা সময়ে গিয়ে, বিশেষ করে আপনি যদি তাকেই জীবনসঙ্গী হিসেবে বেছে নেন তবে একটা সময়ে আপনার মনে হবে কেন যে আপনার সঙ্গী ব্যায়াম করে না! আপনাদের দাম্পত্য জীবনেও অসন্তুষ্টি সৃষ্টি করতে পারে এ ব্যাপারটি। এ কারণে তার ব্যায়ামের অভ্যাস থাকলে ভবিষ্যতে আপনাদের দুজনেরই লাভ।\n৮/ আপনাকে হাসিখুশি রাখতে পারেন তিনি আপনার সঙ্গী যদি আপনার মেজাজ খারাপ করে দেন, তাহলে তার সাথে সম্পর্ক রাখছেন কেন আপনি? এমন মানুষ (man) আপনার দরকার যে আপনার মুখে হাসি ফুটিয়ে তুলতে পারবে সহজেই। আপনার মেজাজ খারাপ তো করতে পারে সবাই, কিন্তু খুশি করতে কয়জন পারে বলুন? শুধু তাই নয়, কসমোপলিটানের মতে তার ব্যাপারে চিন্তা করলেও যদি আপনার মন ভালো হয়ে যায় তবে বুঝে নিন, তিনিই আপনার জন্য সঠিক।\n৯/ আপনি বুঝতে পারেন তার ভালোবাসা কারণে অকারণে হয়তো তিনি আপনাকে বলেন “ভালোবাসি”। কিন্তু কোনো কথা বলা ছাড়াই তার কাজে আপনি দেখতে পারেন তিনি আসলেই আপনার প্রতি অনুরক্ত। এমন মানুষই আপনার জীবনের জন্য উপযুক্ত।\nPrevious লম্বা হওয়া খুই কঠিন নয়… এই ৭ টি খাবার খেলে আপনি খুব দ্রুত আপনার উচ্চতা বাড়াতে পারবেন


ইন্সটাফরেক্স ফাইট - বাইনারি বিকল্পের সিক্রেটস\nজুলাই 18, 2019 জাপানিজ ক্যান্ডেলস্টিকস লেখক মনির রশ্মি 14356 দর্শকরা\nRisk analysis: ঝুঁকি ইন্সটাফরেক্স ফাইট বিশ্লেষন। ব্যবসায় বিনিয়োগ, পরিচালনা এবং রিটার্নের ঝুঁকি বিশ্লেষন।\nদর্শক ভোটে পপুলার চয়েজ অ্যাওয়ার্ড-এ বছরের সবচেয়ে জনপ্রিয় খেলোয়াড়ের পুরস্কার জিতে নিয়েছেন মাশরাফি বিন মোর্ত্তজা। বিষয়টি নিশ্চিত করে প্রাথমিক ও গণশিক্ষা মন্ত্রণালয়ের সচিব মো. আকরাম আল হোসেন সাংবাদিকদের বলেন, প্রধানমন্ত্রীর নির্দেশে তৃতীয় শ্রেণি পর্যন্ত কোনো পরীক্ষা নেয়া হবে না। তবে কোন পদ্ধতিতে মূল্যায়ন করা হবে, তার একটি ধারণাপত্র তৈরি করা হয়েছে। এটি নিয়ে আগামীকাল সভা ডাকা হয়েছে।\nবৈদ্যুতিকভাবে ঢালাই ইস্পাত টিউব। বিশেষ উল্লেখ পুনরাবৃত্ত Bisection প্লেসমেন্ট অ্যালগরিদম: আশাপ্রদ শব্দ, কিন্তু এই সার্কিট ইন্সটাফরেক্স ফাইট নকশা জন্য হয় তাদের জোর দেওয়া সর্বোত্তম তারের দৈর্ঘ্য।\nউপরের Chart এ সময়ের একক (Minute, Hour, Day, Week, Month) উল্লেখ করা হয়নি, কারণ এই টুলটি সকল টাইম ফ্রেমের জন্যই প্রযোজ্য । অতএব উপরের Chart টি যে টাইম-ফ্রেমেরই হোক না কেন, মনে করতে হবে যে, 1, 2, 3, 5, 8, 13, … (টাইম-ফ্রেম অনুযায়ী) পিরিয়ড পরে মার্কেটে Trend এর পরিবর্তন হবে অথবা, হওয়ার সম্ভাবনা রয়েছে।\nভাড়া ম্যানেজার, এবং সরঞ্জাম এবং খনির cryptocurrency জন্য সুবিধা বিক্রয়। মহুয়া মৈত্রের এই শক্তিশালী ভাষণ অন্য নারী এমপিদের উৎসাহিত করবে এমনটাই আশা করছেন অনেকে।\nপিভট পয়েন্ট দিয়ে রেঞ্জ ট্রেডিং - কোন রিকিউটো ছাড়া ফরেক্স ব্রোকার\nএই পদ্ধতি ব্যবহার করার জন্য আপনার অবশ্যই প্রশাসনিক অধিকার থাকতে হবে। ফখরুলের মতো উন্নত ভবিষ্যতের আশায় রাশিয়া গিয়ে প্রতারণার শিকার হয়ে দেশে ফিরে এসেছেন শহিদুলের স্ত্রীর ফুপাতো ভাই মুস্তাফিজুর রহমান সবুজ। ২০১২ সালে শহিদুলের হাত ধরেই রাশিয়া গিয়েছিলেন ইন্সটাফরেক্স ফাইট নোয়াখালীর এ যুবক। তার সেনজেন ভিসাও ছিল। ভিসার মেয়াদ বাড়ানোর কথা বলে শ্যালকের কাছ থেকে ১ হাজার ডলার ও পাসপোর্ট নেন শহিদুল। বারবার যোগাযোগ করেও পাসপোর্ট ও অর্থ ফেরত পাননি। ভিসার মেয়াদ শেষ হয়ে যাওয়ার পর বাংলাদেশ দূতাবাস থেকে আউট পাস নিয়ে দেশে ফিরতে বাধ্য হন সবুজ।\nএকটি প্যাকেটের জীবনকাল যা ইন্টার্ণওয়ার্কে কতক্ষণ ভ্রমণ করে তা নির্দেশ করে, এই সময় "হারিয়ে যাওয়া" প্যাকেটগুলিকে ধ্বংস করার জন্য ব্যবহার করা যেতে পারে। Deadlifts সঞ্চালন, ইন্সটাফরেক্স ফাইট সবসময় সামান্য খিলান নিম্ন ফিরে রাখুন। যদি আপনার লক্ষ্যটি পিছনে বর্ধমান পেশীগুলি বিকাশ করা হয় - সুমো-স্টাইল এবং মাল্টি-হ্যাক ব্যবহার করবেন না। কব্জি বেল্ট ব্যবহার করুন। প্রতিটি পুনরাবৃত্তি পরে, এটা মেঝে স্পর্শ না হওয়া পর্যন্ত বারবেল নিচে।\n৬৪। Certainly, I must ইন্সটাফরেক্স ফাইট do it. Certainly কী? যদি একটি নতুন উপাদান দেওয়া হয়, তাহলে শিশুটিকে নতুন ধারনা দেওয়ার জন্য এটি প্রথমেই প্রয়োজনীয়। উদাহরণস্বরূপ, খেলা "মুরগির সঙ্গে চিকেন।" ছোট শহর শিশুদের প্রায়শই হাঁস-মুরগি সম্পর্কে কোনও ধারণা নেই, তাই আপনার সন্তানের খেলনাগুলি দেখান - মুরগি ও মুরগি - বা ছবি, এই পোল্ট্রি সম্পর্কে একটু বলুন, এবং তারপর বাজানো শুরু করুন।


মহাষষ্ঠীর মধ্য দিয়ে আজ শুরু দুর্গোৎসব মহাষষ্ঠীর মধ্য দিয়ে আজ শুরু দুর্গোৎসব – Weeklybangladeshny.net\nমহাষষ্ঠীর মধ্য দিয়ে আজ শুরু দুর্গোৎসব\nমহালয়ার পরেই শুরু হয়ে যায় দেবীপক্ষ। আর এই দেবীপক্ষের ষষ্ঠী অর্থাৎ শুক্লা ষষ্ঠী তিথিতে হয় মা দুর্গার বোধন। যুগ যুগ ধরে চলে আসছে এই রীতি। মহালয়া, বোধন ও সন্ধিপূজা- এই তিন পর্ব মিলে হয় দুর্গোৎসব। সনাতন ধর্মাবলম্বীদের বিশ্বাস অনুযায়ী, বছর ঘুরে ‘উমা’ দেবী হিমালয়ের কৈলাশ থেকে ভক্তকে দর্শন ও তাদের পূজা নিতে ফের আসছেন মর্ত্য।ে চ-ীপাঠ, ঢাকের বোল, শঙ্খের শব্দ আর উলুধ্বনিতে আমন্ত্রিত হবেন দেবী দুর্গা। এ উপলক্ষে রাষ্ট্রপতি মো. আবদুল হামিদ ও প্রধানমন্ত্রী শেখ হাসিনা বাণী দিয়েছেন।\nরাষ্ট্রপতি তার বাণীতে করোনার কঠিন এ সময়ে পরোপকারের মহান ব্রত নিয়ে মহামারীতে ক্ষতিগ্রস্ত মানুষের পাশে দাঁড়ানোর জন্য হিন্দু ধর্মাবলম্বীদেরর প্রতি আহ্বান জানান।\nপ্রধানমন্ত্রী বলেন, বাংলাদেশ ধর্ম-বর্ণ নির্বিশেষে সব মানুষের নিরাপদ আবাসভূমি। এখানে সব ধর্মের মানুষ সমভাবে উন্নয়নের সুফল উপভোগ করছে।\nআজ সোমবার মহাষষ্ঠীপূজার মধ্য দিয়ে শুরু হচ্ছে পাঁচ দিনব্যাপী শারদীয় দুর্গাপূজা। আগামী শুক্রবার বিজয়া দশমীতে প্রতিমা বিসর্জনের মধ্য দিয়ে শেষ হবে বাঙালির এই শারদোৎসব। হিন্দু সম্প্রদায়ের সবচেয়ে বড় এ ধর্মীয় উৎসবকে ঘিরে এখন সারাদেশে উৎসবের আমেজ বিরাজ করছে। দুর্গাপূজাকে আনন্দমুখর করে তুলতে দেশজুড়ে পূজা ম-পগুলো বর্ণাঢ্য সাজে সাজানো হয়েছে।\nগতকাল রবিবার সারাদেশের পূজাম-পগুলোতে দুর্গা দেবীর বোধন অনুষ্ঠিত হয়। শারদীয় দুর্গোৎসবের প্রাক্কালে এই বোধনের মাধ্যমে দক্ষিণায়নের নিদ্রিত দেবী দুর্গার নিদ্রা ভাঙার জন্য বন্দনা পূজা করা হয়। ম-পে-মন্দিরে পঞ্চমীতে সায়ংকালে তথা সন্ধ্যায় এই বন্দনা পূজা\nঅনুষ্ঠিত হয়। আজ ১১ অক্টোবর ষষ্ঠী, আগামীকাল ১২ অক্টোবর সপ্তমী, ১৩ অক্টোবর অষ্টমী, ১৪ অক্টোবর নবমী এবং ১৫ অক্টোবর দশমী। এ বছর সারাদেশে ৩২ হাজার ১১৮টি ম-পে অনুষ্ঠিত হচ্ছে দুর্গাপূজা। ঢাকা মহানগরে পূজা হবে ২৩৮টি ম-পে, যা গতবারের চেয়ে চারটি বেশি।\nদুর্গোৎসব উপলক্ষে ধর্ম মন্ত্রণালয়ের নির্দশনা : শারদীয় দুর্গোৎসব উপলক্ষে রাজধানীসহ সারাদেশের পূজাম-পগুলোর পুরোহিত বা ঠাকুর এবং পূজাম-পে আগত পূজারিদের জন্য মাস্ক পরিধান অপরিহার্য করা হয়েছে। এ ছাড়া অন্যান্য স্বাস্থ্যবিধি মেনে পূজা উদযাপনের জন্য হিন্দু সম্প্রদায়ের প্রতি অনুরোধ জানিয়েছে ধর্ম মন্ত্রণালয়। আজ সোমবার ষষ্ঠীপূজার মধ্য দিয়ে শারদীয় দুর্গোৎসব শুরু হচ্ছে।\nসব ধরনের নিরাপত্তা নেওয়া হয়েছে: ডিএমপি কমিশনার\nহিন্দু সম্প্রদায়ের প্রধান ধর্মীয় উৎসব শারদীয় দুর্গাপূজা উপলক্ষে সব ধরনের নিরাপত্তা ব্যবস্থা নেওয়া হয়েছে বলে জানিয়েছেন ঢাকা মেট্রোপলিটন পুলিশ (ডিএমপি) কমিশনার মোহা. শফিকুল ইসলাম। শারদীয় দুর্গাপূজা উপলক্ষে গতকাল রাজধানীর ঢাকেশ্বরী জাতীয় মন্দিরের সার্বিক নিরাপত্তা ব্যবস্থা পরিদর্শন শেষে সাংবাদিকদের এ কথা বলেন ডিএমপি কমিশনার।